
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1443 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Κανονισμός υπηρεσιακής κατάστασης του προσω¬ 
πικού των Αγροτικών Συνεταιριστικών Οργανώ¬ 
σεων και της ΠΑ.Σ.Ε.ΓΕ.Σ. 1 

Απαγόρευση κυνηγίου ορισμένου χρόνου σε περιο¬ 
χές των Δήμων Μελισσιών, Κηφισιάς, Ν. Μάκρης, 
Παλλήνης, Γέρακα και των Κοινοτήτων Ερυθραί¬ 
ας, Εκάλης, Σταμάτας, Διονύσου, Ροδόπολης, Αν- 
θούσας, Πικερμίου, Παλαιός Πεντέλης και Νέας 


Πεντέλης Αττικής. 2 

ΑΠΟΦΑΣΕΙ Σ 

Αριθμ. 52800 (1) 


Κανονισμός υπηρεσιακής κατάστασης του προσωπι¬ 
κού των Αγροτικών Συνεταιριστικών Οργανώσεων 
και της ΠΑ.Σ.Ε.ΓΕ.Σ. 

ΟΙ ΥΦΥΠΟΥΡΓΟΙ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Της παραγρ. 2 του άρθρου 38 του ν. 2810/2000 
«Αγροτικές Συνεταιριστικές Οργανώσεις» (ΦΕΚ 61 Α'), 
όπως το άρθρο αυτό αντικαταστάθηκε με την παρά- 
γρ. 17 του άρθρου 18 του ν. 3147/2003 (ΦΕΚ 135 Α') και 
της παραγρ. 19 του ίδιου ως άνω άρθρου 18 του ν. 
3147/2003. 

β) Του άρθρου 90 του κώδικα νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα» (ΦΕΚ 98 Α'). 

2. Την υπ’ αριθμ. Υ2132/11.10.2004 απόφαση του Πρω¬ 
θυπουργού και του Υπουργού Αγροτικής Ανάπτυξης και 
Τροφίμων «Ανάθεση αρμοδιοτήτων στον Υφυπουργό 
Αγροτικής Ανάπτυξης και Τροφίμων Αλέξανδρο Κοντό» 
(ΦΕΚ 1533 Β'). 

3. Την υπ’ αριθμ. 80030/19.4.2006 απόφ. του Πρωθυ¬ 
πουργού και Υπουργού Απασχόλησης και Κοιν. Προστα¬ 
σίας «Ανάθεση αρμοδιοτήτων στον Υφυπουργό Απασχό¬ 
λησης και Κοιν. Προστασίας» (ΦΕΚ 501 Β'/2006). 


2 Οκτωβρίου 2006 

4. Την από 2.7.2004 γνώμη της ΠΑ.Σ.Ε.ΓΕ.Σ. καθώς και 
το 798/7.7.2006 έγγραφό της. 

5. Τις υπ’ αριθμ. 75/12.7.2004 και 90/4.7.2006 γνώμες 
της Ο.Σ.Ε.Γ.Ο.. 

6. Το γεγονός ότι, από τις διατάξεις της απόφασης 
αυτής, δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Την έκδοση Κανονισμού Υπηρεσιακής Κατάστασης 
του Προσωπικού των Αγροτικών Συνεταιριστικών Ορ¬ 
γανώσεων και της ΠΑΣΕΓΕΣ, που έχει ως εξής: 

ΜΕΡΟΣ ΠΡΩΤΟ 
ΓΕΝΙΚΕΣ ΔΙΑΤΑΞΕΙΣ 

Άρθρο 1 

Σκοπός 

Σκοπός του Κανονισμού της Υπηρεσιακής Κατάστα¬ 
σης του προσωπικού των Αγροτικών Συνεταιριστικών 
Οργανώσεων (Α.Σ.Ο.) όλων των βαθμιδών και της ΠΑΣΕ¬ 
ΓΕΣ, είναι η καθιέρωση των κανόνων, που διέπουν την 
υπηρεσιακή κατάσταση του προσωπικού των Οργανώ¬ 
σεων αυτών και της ΠΑΣΕΓΕΣ, με βάσεις ισότητας και 
δικαιοσύνης και εξασφαλίζουν την ορθή επιλογή του, 
την εκπαίδευσή του, την ομαλή σταδιοδρομία του και 
την μεγαλύτερη δυνατή απόδοση στην εργασία του. 

Άρθρο 2 

Πεδίο εφαρμογής 

Ο Κανονισμός αυτός ρυθμίζει τα θέματα της υπηρεσι¬ 
ακής κατάστασης του προσωπικού, που εργάζεται: 

α) Στις Πρωτοβάθμιες Αγροτικές Συνεταιριστικές Ορ¬ 
γανώσεις, στις οποίες υπάγονται οι Αγροτικοί Συνεται¬ 
ρισμοί (Α.Σ.). 

β) Στις Δευτεροβάθμιες Αγροτικές Συνεταιριστικές 
Οργανώσεις, στις οποίες υπάγονται οι Ενώσεις Αγρο¬ 
τικών Συνεταιρισμών (Ε.Α.Σ.) και οι Κοινοπραξίες Αγρο¬ 
τικών Συνεταιριστικών Οργανώσεων (Κ.Α.Σ.Ο.). 

γ) Στις Τριτοβάθμιες Αγροτικές Συνεταιριστικές Ορ¬ 
γανώσεις, στις οποίες υπάγονται οι Κεντρικές Συνεται¬ 
ριστικές Ενώσεις (Κ.Ε.Σ.Ε.) και 

δ) Στην Πανελλήνια Συνομοσπονδία Ενώσεων Αγρο¬ 
τικών Συνεταιρισμών (ΠΑΣΕΓΕΣ). 

Αρθρο 3 

Ορισμοί 

1. Με τον όρο «προσωπικό ή υπάλληλος», νοείται κάθε 
πρόσωπο του άρθρου 4 του παρόντος, το οποίο συνδέ- 

εται με σχέση εξαρτημένης εργασίας ιδιωτικού δικαί¬ 
ου με τις Αγροτικές Συνεταιριστικές Οργανώσεις κάθε 
βαθμού και την ΠΑΣΕΓΕΣ, άσχετα από το βαθμό του 
και την κατηγορία ή τον κλάδο που ανήκει. 

2. Οπου αναφέρεται ο όρος «Οργάνωση», νοούνται οι 
Αγροτικές Συνεταιριστικές Οργανώσεις κάθε βαθμού 
και η ΠΑΣΕΓΕΣ, που αναφέρονται στο άρθρο 2 του 
παρόντος. 

Αρθρο 4 

Προσωπικό που υπάγεται στον κανονισμό 

Στον παρόντα Κανονισμό υπάγονται: 

α) Το τακτικό προσωπικό. 

β) Το με σύμβαση εργασίας ορισμένου χρόνου, μόνο 
κατά το μέρος που ορίζεται στο άρθρο 5 του παρόντος 
καθώς και κατά το μέρος που ορίζεται στην σύμβαση 
πρόσληψής του. 

Αρθρο 5 

Σχέση εργασίας και βασική διάκριση προσωπικού 

1. Το προσωπικό συνδέεται με την Οργάνωση με σχέση 
εργασίας ιδιωτικού δικαίου και διακρίνεται, σε: 

α) Τακτικό, που διορίζεται σε θέσεις προβλεπόμενες 
από τον Κανονισμό Κατάστασης Προσωπικού Λειτουρ¬ 
γίας της Οργάνωσης και καλύπτει πάγιες και διαρκείς 
ανάγκες αυτής. 

β) Με σύμβαση εργασίας ορισμένου χρόνου, που κα¬ 
λύπτει ειδικές, έκτακτες, εποχικές ή πρόσκαιρες ανά¬ 
γκες της Οργάνωσης. Η διάρκεια, το είδος και οι όροι 
απασχόλησης του προσωπικού με σύμβαση εργασίας 
ορισμένου χρόνου, ορίζονται στην ατομική σύμβαση 
εργασίας του, η οποία λήγει αυτοδικαίως με την πάρο¬ 
δο της συμφωνηθείσας διάρκειάς της και η οποία δεν 
μπορεί να υπερβεί τα δύο (2) χρόνια, συνολικά, χωρίς 
να απαιτείται προς τούτο καμιά άλλη διατύπωση. Το 
προσωπικό αυτό δεν κατέχει οργανική θέση. 

2. Η πρόσληψη του προσωπικού με σύμβαση εργασίας 
ορισμένου χρόνου ενεργείται με βάσει τις υπηρεσιακές 
ανάγκες και σύμφωνα με τα οριζόμενα στον κανονισμό 
αυτό. Κατά τα λοιπά, οι διατάξεις της εργατικής νομο¬ 
θεσίας εφαρμόζονται για το προσωπικό αυτό. 

Αρθρο 6 

Όργανα εφαρμογής 

Όργανα εφαρμογής των διατάξεων του παρόντος 
Κανονισμού, είναι: 

α) Το Διοικητικό Συμβούλιο. 

β) Ο Γενικός Διευθυντής και για τις Α.Σ.Ο. που δεν 
έχουν Γενικό Διευθυντή, ο αρμόδιος Διευθυντής. 

γ) Τα ρητά οριζόμενα στον Κανονισμό αυτό Υπηρε¬ 
σιακά Όργανα. 

Αρθρο 7 

Επίδοση εγγράφων 

1. Τα έγγραφα, που απευθύνονται ονομαστικά στο 
προσωπικό, παραδίδονται με απόδειξη στον ενδιαφε¬ 
ρόμενο. 

2. Σε περίπτωση που δεν ανευρεθεί, για οποιονδή- 
ποτε λόγο, ο υπάλληλος προς τον οποίο απευθύνεται 
το έγγραφο, στον τόπο της Υπηρεσίας του ή στη δι¬ 
εύθυνση κατοικίας που έχει δηλώσει, ή αρνηθεί να το 
παραλάβει, το έγγραφο τοιχοκολλάται στην Υπηρεσία 
και θεωρείται ότι έχει παραληφθεί από αυτόν την τρίτη 
ημέρα από την επομένη της τοιχοκόλλησης. 


3. Για την τοιχοκόλληση συντάσσεται σχετική βεβαί¬ 
ωση από την Υπηρεσία. 

Αρθρο 8 

Πιστοποιητικό εργασίας 

Το προσωπικό, δικαιούται να ζητάει με αίτησή του 
και να παίρνει, πιστοποιητικό, για το είδος και τη δι¬ 
άρκεια της εργασίας του καθώς και για το ποιόν και 
τη διαγωγή του στην Υπηρεσία, μετά την αποχώρησή 
του από αυτή. 

ΜΕΡΟΣ ΔΕΥΤΕΡΟ 

ΥΠΗΡΕΣΙΑΚΗ ΚΑΤΑΣΤΑΣΗ ΠΡΟΣΩΠΙΚΟΥ 
ΚΕΦΑΛΑΙΟ Α' 

Διακρίσεις - Κατάταξη προσωπικού 
Κατηγορίες - Κλάδοι - Προσόντα - Βαθμοί 

Αρθρο 9 

Δόκιμο προσωπικό 

Το τακτικό προσωπικό, το οποίο προσλαμβάνεται για 
να καταλάβει κενή οργανική θέση προβλεπόμενη από 
τον Κανονισμό Κατάστασης Προσωπικού της Οργάνω¬ 
σης, τελεί υπό δοκιμασία και είναι το δόκιμο προσωπικό, 
σύμφωνα με τα ειδικότερα οριζόμενα στο άρθρο 17 του 
παρόντος. 

Αρθρο 10 

Κλάδοι προσωπικού 

1. Κλάδος Διοικητικός - Οικονομικός. 

Στον κλάδο αυτό υπάγονται, όσοι υπάλληλοι κατέχουν 
απολυτήριο δευτεροβάθμιας εκπαίδευσης ή πτυχίο ανώ¬ 
τερης ή ανώτατης σχολής και δεν ανήκουν στο Τεχνικό 
προσωπικό. 

Ο διοικητικός-οικονομικός κλάδος περιλαμβάνει το 
διοικητικό, το οικονομικό, το λογιστικό, το διαχειριστικό 
και το μεταφραστικό προσωπικό. 

2. Κλάδος τεχνικός. 

Στον τεχνικό κλάδο υπάγονται οι υπάλληλοι που είναι 
απόφοιτοι μέσων τεχνικών σχολών ή σχολών Τεχνο¬ 
λογικής Εκπαίδευσης ανώτερης ή ανώτατης βαθμίδας, 
καθώς και οι πτυχιούχοι Πανεπιστημιακής Εκπαίδευσης, 
όπως, Χημικοί, Πολιτικοί Μηχανικοί, Μηχανολόγοι, Γεω- 
τεχνικοί, προσωπικό της Πληροφορικής. 

3. Αλλοι κλάδοι. 

α) Στους άλλους κλάδους προσωπικού υπάγονται όσοι 
υπάλληλοι δεν υπάγονται στις περιπτώσεις (1) και (2) του 
παρόντος άρθρου, όπως, πρακτικοί μηχανικοί, ηλεκτρο¬ 
λόγοι, χειριστές μηχανημάτων, οδηγοί, εμπειροτεχνίτες, 
φύλακες, κλητήρες, αποθηκάριοι, εργατοτεχνίτες, προ¬ 
σωπικό καθαριότητας. 

β) Όλοι οι παραπάνω πρέπει να είναι απόφοιτοι του¬ 
λάχιστον υποχρεωτικής εκπαίδευσης και ορισμένοι 
από αυτούς, όπως, πρακτικοί μηχανικοί, ηλεκτρολόγοι, 
υδραυλικοί, πρέπει να κατέχουν δίπλωμα της ειδικό¬ 
τητάς τους. 

Άρθρο 11 

Κατάταξη θέσεων σε κατηγορίες 

Το προσωπικό των Οργανώσεων κατατάσσεται, στις 
εξής κατηγορίες: 

α) Κατηγορία θέσεων Πανεπιστημιακής Εκπαίδευσης 

(Π.Ε.). 

β) Κατηγορία θέσεων Τεχνολογικής Εκπαίδευσης 
(Τ.Ε.). 

γ) Κατηγορία θέσεων Δευτεροβάθμιας Εκπαίδευσης 
(Δ.Ε.). 

δ) Κατηγορία θέσεων Υποχρεωτικής Εκπαίδευσης (Υ.Ε.). 

Άρθρο 12 

Θέσεις κατά κατηγορία - Τυπικά προσόντα 

1. Θέσεις της κατηγορίας Π.Ε. είναι εκείνες για τις 
οποίες ως τυπικό προσόν διορισμού ορίζεται το πτυχίο 
ή το δίπλωμα τμήματος ή σχολής Ανωτάτου Εκπαι¬ 
δευτικού Ιδρύματος (Α.Ε.Ι.) της ημεδαπής ή ισότιμο της 
αλλοδαπής, νόμιμα αναγνωρισμένο. 

2. Θέσεις της κατηγορίας Τ.Ε., είναι εκείνες για τις 
οποίες ως τυπικό προσόν διορισμού ορίζεται το πτυχίο 
ή το δίπλωμα σχολής Τεχνολογικού Εκπαιδευτικού Ιδρύ¬ 
ματος (Τ.Ε.Ι.), ή ισότιμο πτυχίο ή δίπλωμα της ημεδαπής 
ή αλλοδαπής νόμιμα αναγνωρισμένο. 

3. Θέσεις της κατηγορίας Δ.Ε. είναι εκείνες, για τις 
οποίες ως τυπικό προσόν διορισμού ορίζεται απολυτή¬ 
ριος τίτλος ή πτυχίο σχολής δευτεροβάθμιας εκπαίδευ¬ 
σης, ή άλλης ισότιμης με αυτή. 

4. Θέσεις της κατηγορίας Υ.Ε. είναι εκείνες, για τις 
οποίες ως τυπικό προσόν διορισμού ορίζεται απολυτή¬ 
ριος τίτλος υποχρεωτικής εκπαίδευσης, ή ισοδύναμης 
κατώτερης σχολής. 

Αρθρο 13 

Βαθμολογική διάρθρωση θέσεων 

1. Οι θέσεις των κατηγοριών Π.Ε., Τ.Ε., Δ.Ε. και Υ.Ε., 
κατατάσσονται σε επτά (7) συνολικά βαθμούς ως ακο¬ 
λούθως: 

α) ΒΑΘΜΟΣ Γ ενικού Διευθυντή 

β) » Διευθυντή 

Υ) » Α' 

δ) » Β' 

ε) » Γ 

στ) » Δ' 

ζ) / Ε' 

2. Οι θέσεις της κατηγορίας Π.Ε. κατατάσσονται στους 
βαθμούς από τον Δ' που είναι ο εισαγωγικός έως και 
του Γ ενικού Διευθυντή, που είναι ο καταληκτικός. 

3. Οι θέσεις της κατηγορίας Τ.Ε. κατατάσσονται στους 
βαθμούς από τον Δ' που είναι ο εισαγωγικός έως και 
του Διευθυντή, που είναι ο καταληκτικός. 

4. Οι θέσεις της κατηγορίας Δ.Ε. κατατάσσονται στους 
βαθμούς από τον Δ' που είναι ο εισαγωγικός έως και 
τον Α', που είναι ο καταληκτικός και κατ’ εξαίρεση μέχρι 
τον βαθμό του Διευθυντή, όπου αυτό προβλέπεται από 
τον Κανονισμό Κατάστασης Προσωπικού πρωτοβάθμιας 
Α.Σ.Ο. 

5. Οι θέσεις της κατηγορίας Υ.Ε. κατατάσσονται στους 
βαθμούς από τον Ε' που είναι ο εισαγωγικός έως και 
τον Β', που είναι ο καταληκτικός. 

6. Η κατά βαθμούς κατάταξη των θέσεων κάθε κλάδου 
μπορεί, ανάλογα με τις κατ’ ιδίαν υπηρεσιακές ανάγκες, 
να μην εξαντλεί την ανωτέρω προβλεπομένη βαθμολο¬ 
γική κλίμακα. 

7. Με τον Κανονισμό Κατάστασης Προσωπικού κάθε 
οργάνωσης, γίνεται η κατανομή των θέσεων κάθε κλά¬ 
δου της οικείας υπηρεσίας στους βαθμούς του παρό¬ 
ντος άρθρου. 


Αρθρο 14 

Προσλήψεις προσωπικού - Προσόντα 

1. Οι προσλήψεις στις Οργανώσεις διενεργούνται αξιο¬ 
κρατικά και με διαφάνεια, με βάση τις ανάγκες τους στο 
πλαίσιο της πολιτικής και του γενικού προγραμματισμού 
εργασιών και ανάπτυξής τους, από το Διοικητικό Συμ¬ 
βούλιο της Οργάνωσης, κατόπιν εισηγήσεως Επιτροπής, 
η οποία αποτελείται από το Γενικό Διευθυντή, έναν 
υπάλληλο με βαθμό τουλάχιστον Α' από τη Υπηρεσία 
Προσωπικού και τον προϊστάμενο της Υπηρεσίας στην 
οποία θα γίνει η πρόσληψη. Σε περίπτωση που τα πρό¬ 
σωπα αυτά ελλείπουν, οι προσλήψεις διενεργούνται από 
το Δ.Σ. της Οργάνωσης. 

2. Οι προσλήψεις προσωπικού γίνονται με βάση τους 
όρους της απόφασης πρόσληψης. Ο Κανονισμός Κα¬ 
τάστασης Προσωπικού κάθε Οργάνωσης καθορίζει 
υποχρεωτικά το έργο, τον τρόπο λειτουργίας της άνω 
Επιτροπής και τον τρόπο και την διαδικασία των προ¬ 
σλήψεων. Μέχρι την ψήφιση των νέων Κανονισμών Κα¬ 
τάστασης Προσωπικού, τα παραπάνω ρυθμίζονται με 
απόφαση του Δ.Σ. της Οργάνωσης. 

3. Πρόσθετα προσόντα διορισμού γενικά ή ειδικά 
των υποψηφίων καθορίζονται με την απόφαση πρό¬ 
σληψης. 

4. Η πρόσληψη γίνεται στον εισαγωγικό βαθμό κάθε 
κλάδου, εφόσον δεν ορίζεται διαφορετικά στον παρόντα 
κανονισμό. 

5. Κατ’ εξαίρεση των προβλεπόμενων και για την κά¬ 
λυψη των αναγκών της Οργάνωσης με αιτιολογημένη 
απόφαση του Διοικητικού Συμβουλίου, μετά από από¬ 
φαση της Γ.Σ. και ύστερα από πρόταση του Γενικού 
Διευθυντή, μπορούν να προσλαμβάνονται υπάλληλοι σε 
ανώτερους του εισαγωγικού βαθμού θέσεις, λόγω εξαι¬ 
ρετικών προσόντων ή/και πείρας που ανταποκρίνονται 
στην ιδιάζουσα φύση και αποστολή της θέσης που θα 
απασχοληθεί ο υπάλληλος. 

6. Για να προσληφθεί κάποιος ως τακτικός υπάλληλος 
στην Οργάνωση πρέπει: 

α) Να έχει τα απαιτούμενα προσόντα, όπως αυτά κα¬ 
θορίζονται κάθε φορά από τον Κανονισμό Κατάστα¬ 
σης Προσωπικού της Οργάνωσης, για τη συγκεκριμένη 
θέση. 

β) Να έχει εκπληρώσει τις στρατιωτικές του υποχρε¬ 
ώσεις ή να έχει νόμιμα απαλλαγεί από αυτές. 

γ) Να μην έχει καταδικαστεί τελεσίδικα για κακούρ¬ 
γημα ή πλημμέλημα, που συνεπάγεται στέρηση των 
πολιτικών του δικαιωμάτων. 

δ) Να μην έχει καταδικαστεί τελεσίδικα σε οποιαδήπο¬ 
τε ποινή για αδικήματα διακίνησης και εμπορίας ουσιών 
που προκαλούν εθισμό, κλοπής, υπεξαίρεσης, απάτης, 
εκβίασης, πλαστογραφίας, απιστίας, δωροδοκίας ή 
δωροληψίας, παράβασης καθήκοντος ή για εγκλήματα 
κατά των ηθών, περί το νόμισμα καθώς και συκοφαντι¬ 
κής δυσφήμισης. Επίσης να μην τελεί υπό απαγόρευση 
ή δικαστική αντίληψη. Η παραγραφή διαπραχθέντος 
αδικήματος ή η χάρη, χωρίς άρση των συνεπειών του 
αδικήματος από τα περιλαμβανόμενα στην παράγραφο 
αυτή, δεν εξαφανίζουν το κώλυμα. 

ε) Να μην έχει απολυθεί με απόφαση του αρμόδιου 
Οργάνου για πειθαρχικούς λόγους από θέση υπαλλήλου 
άλλης συνεταιριστικής οργάνωσης, Δημόσιας Υπηρεσί- 

ας, ή Ν.Π.Δ.Δ., ή Ιδρύματος που επιχορηγείται από το 
Δημόσιο ή από τράπεζα ή επιχείρηση του ευρύτερου 
δημόσιου τομέα. 

στ) Να μην ασκεί ο ίδιος ή η σύζυγός του, δραστηριό¬ 
τητα όμοια ή ανταγωνιστική με εκείνη της Οργάνωσης 
στην οποία προσλαμβάνεται. 

ζ) Να μην είναι δικαιούχος σύνταξης οποιουδήποτε 
ασφαλιστικού φορέα. 

η) Να μην έχει την ιδιότητα αιρετού μέλους της Δι¬ 
οίκησης ή αντιπροσώπου της Οργάνωσης στην οποία 
πρόκειται να προσληφθεί. 

θ) Να προσκομίσει στην Οργάνωση τα καθοριζόμενα 
εκάστοτε δικαιολογητικά και μέσα στον καθοριζόμενο 
από την προκήρυξη χρόνο. 

ι) Να προσκομίσει οπωσδήποτε στην Υπηρεσία, τα 
παρακάτω πιστοποιητικά πρωτότυπα ή σε επικυρω¬ 
μένα αντίγραφα, το αργότερο μέχρι την καθορισμένη 
εκάστοτε ημερομηνία: 

- Ληξιαρχική πράξη γέννησης. 

- Ληξιαρχική πράξη γάμου. 

- Ληξιαρχική πράξη γέννησης τέκνων. 

- Αντίγραφο Ποινικού Μητρώου. 

- Πιστοποιητικό στρατολογικής κατάστασης τύπου Α'. 

- Πιστοποιητικό Υγείας. 

- Τίτλους σπουδών. 

- Πιστοποιητικά προϋπηρεσίας στα οποία να φαίνεται 
ο χρόνος και η ειδικότητα απασχόλησής του. 

- Το ασφαλιστικό του βιβλιάριο, για την ασφάλιση της 
παραπάνω προϋπηρεσίας. 

- Υπεύθυνη δήλωση του ν. 1599/1986, η οποία πρέ¬ 
πει να περιέχει τα στοιχεία ταυτότητας, τον ΑΦΜ, την 
ακριβή διεύθυνση κατοικίας και τον αριθμό τηλεφώνου, 
καθώς και κάθε άλλο στοιχείο που θα του ζητηθεί. 
Ψευδείς δηλώσεις, ή απόκρυψη στοιχείων κατά την 
πρόσληψη θεωρούνται σοβαρά παραπτώματα για τα 
οποία δικαιολογείται η απόλυση οποτεδήποτε και αν 
διαπιστωθούν. 

7. Κανείς δεν προσλαμβάνεται αν δεν είναι υγιής, 
πλην εκείνων που προστατεύονται από ειδικούς νό¬ 
μους. Ο υποψήφιος για πρόσληψη οφείλει να παρέχει 
κάθε απαιτούμενο στοιχείο που εγγυάται την ασφάλεια 
της εκτέλεσης της υπηρεσίας για την οποία προορί¬ 
ζεται. 

8. Η πιστοποίηση της υγείας γίνεται από γιατρό ή νο¬ 
σηλευτικό ίδρυμα που ορίζονται από την Οργάνωση. 

9. Πρόσληψη αλλοδαπών επιτρέπεται σύμφωνα με 
τους όρους και προϋποθέσεις που καθορίζονται από 
τις οικείες διατάξεις. 

10. Σε κάθε προσλαμβανόμενο χορηγείται αντίγραφο 
του παρόντος κανονισμού και του Κανονισμού Κατάστα¬ 
σης Προσωπικού της Οργάνωσης, για ενημέρωσή του. 

11. Τα ειδικά προσόντα των προσλαμβανομένων, σε 
ότι αφορά τις σπουδές τους, αποδεικνύονται με τους 
οικείους τίτλους σπουδών. 

12. Τίτλοι σπουδών της αλλοδαπής πρέπει να είναι 
αναγνωρισμένοι σύμφωνα με την εκάστοτε ισχύουσα 
νομοθεσία. 

13. Η γνώση της ξένης γλώσσας αποδεικνύεται από 
αναγνωρισμένο από το Κράτος τίτλο σπουδών. 

14. Το προσωπικό οφείλει να γνωστοποιεί εγγράφως 
στην Υπηρεσία κάθε μεταβολή της οικογενειακής κα¬ 
τάστασης, όπως, γάμο, διάζευξη, γέννηση τέκνου, γάμο 


του τέκνου, το αργότερο μέσα σε τριάντα (30) ημέρες 
από την πραγματοποίηση του γεγονότος. 

15. Το προσωπικό πρέπει να γνωστοποιεί αμέσως στη 
Διεύθυνση Προσωπικού, κάθε αλλαγή της διεύθυνσης 
της κατοικίας του και τον αριθμό τηλεφώνου. 

16. Κάθε κοινοποίηση εγγράφου στο προσωπικό θεω¬ 
ρείται ότι έχει γίνει νόμιμα, εφόσον έγινε στη διεύθυνση 
κατοικίας που έχει δηλωθεί και κατά τα ειδικότερα στον 
παρόντα Κανονισμό αναφερόμενα. 

17. Αρνηση του προσωπικού να γνωστοποιήσει στην 
Υπηρεσία την ακριβή διεύθυνσή του και τον αριθμό του 
τηλεφώνου του, συνιστά σοβαρό πειθαρχικό παράπτω¬ 
μα και επισύρει ανάλογες πειθαρχικές ποινές. 

Άρθρο 15 

Πρόσληψη - Ανάκληση πρόσληψης 

1. Η εργασιακή σχέση αρχίζει με την πρόσληψη και 
την αποδοχή της από τον προσλαμβανόμενο. Η απο¬ 
δοχή γίνεται με την υπογραφή πράξης εμφάνισης και 
ανάληψης υπηρεσίας καθώς και σχετικής σύμβασης από 
τον προσλαμβανόμενο. 

2. Η πρόσληψη ανακοινώνεται στον ενδιαφερόμενο 
με έγγραφο του αρμοδίου οργάνου με απόδειξη και σ’ 
αυτό καθορίζονται η ημέρα και η ώρα υπογραφής της 
σχετικής μεταξύ αυτού και της Οργάνωσης σύμβασης 
μίσθωσης εργασίας. 

3. Εάν ο ενδιαφερόμενος αρνηθεί την πρόσληψη η 
Οργάνωση απαλλάσσεται από κάθε τυχόν υποχρέωση 
προς αυτόν. 

4. Η πρόσληψη θεωρείται σαν να μη έγινε και ανακα¬ 
λείται από την Οργάνωση αν ο προσληφθείς δεν προ- 
σέλθει και δεν αναλάβει υπηρεσία μέσα στην προθεσμία 
που ορίζει το έγγραφο και δεν δικαιολογήσει επαρκώς 
την παράλειψή του αυτή. 

5. Ο χρόνος υπηρεσίας του υπαλλήλου υπολογίζεται 
από την ημέρα της πραγματικής ανάληψης υπηρεσίας 
στην Οργάνωση. 

6. Η πρόσληψη, που έγινε κατά παράβαση του κα¬ 
νονισμού αυτού, ανακαλείται μέσα σε εύλογο χρονικό 
διάστημα, χωρίς να μπορεί το διάστημα αυτό να υπερβεί 
το εξάμηνο από την κοινοποίησή της. Ανακαλείται όμως 
και μετά την παρέλευση της προθεσμίας αυτής, εάν ο 
προσληφθείς αποδεδειγμένα προκάλεσε ή υποβοήθησε 
την παρανομία, ή υπάρχει κώλυμα πρόσληψης: 

α) από τις στρατιωτικές του υποχρεώσεις και 

β) από ποινική καταδίκη, απαγόρευση ή δικαστική 
αντίληψη. 

7. Η πρόσληψη ανακαλείται, μέσα σε εύλογο χρονικό 
διάστημα και σε καμιά περίπτωση πέραν της πενταε¬ 
τίας από την ημερομηνία πρόσληψης, εάν ο υπάλληλος 
έκανε χρήση, προς επίτευξη του διορισμού του, βίας, 
δόλου ή δωροδοκίας. 

8. Ο προσληφθείς, του οποίου η πρόσληψη ανακα¬ 
λείται κατά τα ανωτέρω, υπέχει, κατά τον χρόνο κατά 
τον οποίο εξετέλεσε τα καθήκοντα του υπαλλήλου, 
τις ευθύνες τούτου και οι πράξεις του είναι καθ’ όλα 
έγκυρες. 

Άρθρο 16 

Επαναπρόσληψη προσωπικού 

1. Τακτικός υπάλληλος, που απολύθηκε από την Οργά¬ 
νωση για λόγους σωματικής ή πνευματικής ανικανότη¬ 
τας, επανέρχεται υποχρεωτικά στην υπηρεσία ύστερα 

από αίτησή του, εφόσον αποδεδειγμένα έχει αποκατα¬ 
σταθεί η υγεία του, μέσα σε πέντε χρόνια από τη λύση 
της εργασιακής του σχέσης. 

2. Εάν η αποκατάσταση της υγείας του γίνει μετά την 
πάροδο πενταετίας από τη λύση της σχέσης εργασίας 
του, η Οργάνωση μπορεί να τον επαναπροσλάβει. 

3. Η αποκατάσταση της υγείας του αποδεικνύεται με 
πιστοποιητικό που εκδίδει δημόσιο νοσηλευτικό ίδρυμα 
ή Υγειονομική Επιτροπή του ΙΚΑ, με ημερομηνία έκδο¬ 
σης όχι προγενεστέρα των έξι (6) μηνών από τη χρήση 
του. 

4. Κατά την επαναπρόσληψη ο υπάλληλος πρέπει να 
έχει όλα τα τυπικά προσόντα της πρόσληψης, πλην 
της ηλικίας. 

5. Σε περίπτωση επαναπρόσληψης εφαρμόζονται οι 
διατάξεις του παρόντος Κανονισμού. 

ΚΕΦΑΛΑΙΟ Γ' 

ΕΝΤΑΞΗ 

Αρθρο 17 

Δοκιμαστική υπηρεσία -Ένταξη 

1. Το τακτικό προσωπικό διανύει δοκιμαστική υπηρεσία 
ενός έτους (δόκιμο προσωπικό). 

2. Πριν το τέλος της δοκιμαστικής υπηρεσίας συ- 
ντάσσεται έκθεση για την καταλληλότητα του προς 
ένταξη υπαλλήλου, από τα αντίστοιχα όργανα που εί¬ 
ναι αρμόδια για τη σύνταξη των δελτίων αξιολόγησης 
και εισηγείται σχετικά ο Γενικός Διευθυντής, προς το 
Διοικητικό Συμβούλιο. 

3. Με αιτιολογημένη απόφαση του Διοικητικού Συμ¬ 
βουλίου της Οργάνωσης, αποφασίζεται η ένταξη ή η 
απόλυση του υπαλλήλου. 

4. Η απόφαση αυτή εκδίδεται ένα (1) τουλάχιστον μήνα 
πριν από τη συμπλήρωση του χρόνου της δοκιμαστικής 
υπηρεσίας. 

5. Κατ' εξαίρεση επιτρέπεται η απόλυση του υπό δοκι¬ 
μασία υπαλλήλου και πριν από τη λήξη του χρόνου της 
δοκιμαστικής υπηρεσίας, με αιτιολογημένη απόφαση 
του Διοικητικού Συμβουλίου, κατόπιν εισηγήσεως του 
Γ ενικού Διευθυντή, για σπουδαίο λόγο. 

ΚΕΦΑΛΑΙΟ Δ' 

ΠΡΟΑΓΩΓΕΣ - ΠΡΟΪΣΤΑΜΕΝΟΙ - ΑΞΙΟΛΟΓΗΣΗ 

Άρθρο 18 
Προαγωγές 

1. Οι προαγωγές του προσωπικού διενεργούνται κατ’ 
έτος και κατά το χρόνο που ορίζεται στον Κανονισμό 
Κατάστασης Προσωπικού της Οργάνωσης. 

2. Ως ημερομηνία απονομής των βαθμών, από την 
οποία αρχίζουν και τα εκ της προαγωγής ωφελήματα, 
λογίζεται η πρώτη ημέρα του επομένου μηνός. 

3. Οι προαγωγές διενεργούνται από το Διοικητικό Συμ¬ 
βούλιο κάθε Οργάνωσης μετά από πρόταση του Γ ενικού 
Διευθυντή, στον οποίο εισηγείται ο προϊστάμενος της 
Υπηρεσίας. 

4. Οι υπάλληλοι προάγονται στον αμέσως επόμενο 
βαθμό εφόσον διαθέτουν σε ικανοποιητικό επίπεδο τα 
προσόντα της επαγγελματικής κατάρτισης, του υπη¬ 
ρεσιακού ενδιαφέροντος, της πρωτοβουλίας, της διοι¬ 
κητικής ικανότητας και έχουν συμπληρώσει, στο βαθμό 
που κατέχουν, τον απαιτούμενο χρόνο που προβλέπεται 
από το άρθρο 19 του παρόντος. 


5. Οι προαγωγές στους βαθμούς Α', Διευθυντή και 
Γ ενικού Διευθυντή δυνατόν να γίνονται και κατά παρέκ¬ 
κλιση των διατάξεων περί αρχαιότητας κατ’ εκλογήν, 
λαμβανομένων υπόψη των εξαιρετικών προσόντων και 
της υπηρεσιακής απόδοσης των υπαλλήλων. 

6. Στο χρόνο για προαγωγή δεν υπολογίζεται ο 
χρόνος της αργίας που επήλθε λόγω ποινικής δί¬ 
ωξης η οποία απέληξε σε οποιαδήποτε καταδίκη, ή 
πειθαρχικής δίωξης η οποία απέληξε σε πειθαρχική 
ποινή τουλάχιστον προστίμου αποδοχών ενός μηνός, 
ο χρόνος της αδικαιολόγητης αποχής ή αυθαίρετης 
απουσίας από τα καθήκοντα και ο χρόνος της προ¬ 
σωρινής παύσης και, σε περίπτωση ασθένειας, όταν 
ο χρόνος απουσίας υπερβαίνει τα χρονικά όρια που 
ορίζονται από τον νόμο, καθώς και ο χρόνος που ο 
υπάλληλος έμεινε εκτός υπηρεσίας για οποιοδήποτε 
λόγο αν τούτο δεν ρυθμίζεται διαφορετικά από τις 
κείμενες διατάξεις. 

7. Στο χρόνο για την προαγωγή υπολογίζεται ο χρόνος 
της δοκιμαστικής υπηρεσίας. 

8. Για την προαγωγή του υπαλλήλου συνεκτιμώνται 
τα στοιχεία του προσωπικού μητρώου και τα δελτία 
αξιολόγησης. 

9. Η τοποθέτηση στη θέση του Γενικού Διευθυντή, 
η οποία γίνεται πάντοτε με απόφαση του Διοικητικού 
Συμβουλίου, μπορεί να γίνει κατά παρέκκλιση των δια¬ 
τάξεων του παρόντος κανονισμού ή/και σε συνδυασμό 
με την παραγρ. 9 του άρθρου 14 του Ν. 2810/2000 (ΦΕΚ 
61Α) όπως κάθε φορά ισχύει, εφαρμοζόμενης της προ- 
βλεπόμενης στο άρθρο αυτό διαδικασίας πρόσληψης. Η 
τοποθέτηση γίνεται με απόφαση του Διοικητικού Συμ¬ 
βουλίου της Οργάνωσης, η οποία καθορίζει τη χρονική 
διάρκεια και τους όρους εργασίας. 

10. Ο Γενικός Διευθυντής πρόίσταται όλων των υπη¬ 
ρεσιών της Οργάνωσης. Σε κάθε Οργάνωση υπάρχει 
μία μόνο θέση Γ ενικού Διευθυντή ή Διευθυντή όπου δεν 
προβλέπεται θέση Γ ενικού Διευθυντή, ανάλογα με όσα 
ορίζονται στον Κανονισμό Κατάστασης Προσωπικού 
της Οργάνωσης. Στην περίπτωση αυτή όλες οι διατά¬ 
ξεις του παρόντος κανονισμού, που αναφέρονται στο 
Γ ενικό Διευθυντή, ισχύουν και για το Διευθυντή εκτός 
αν άλλως ορίζεται. 

Αρθρο 19 

Χρόνος προαγωγής 

1. Για την προαγωγή των υπαλλήλων απαιτείται: 

α) Για την κατηγορία Π.Ε.: 

Από το βαθμό Δ' στο βαθμό Γ' τριετής υπηρεσία στο 
βαθμό Δ'. 

Από το βαθμό Γ' στο βαθμό Β' τετραετής υπηρεσία 
στο βαθμό Γ'. 

Από το βαθμό Β' στο βαθμό Α' εξαετής υπηρεσία 
στο βαθμό Β'. 

Από το βαθμό Α' στο βαθμό του Διευθυντή εξαετής 
υπηρεσία στο βαθμό Α' και άσκηση καθηκόντων Προϊ¬ 
σταμένου Τμήματος, για μία τουλάχιστον τριετία. 

Από το βαθμό του Διευθυντή στο βαθμό του Γ ενικού Δι¬ 
ευθυντή τετραετής υπηρεσία στο βαθμό του Διευθυντή. 

β) Γ ια την κατηγορία Τ.Ε.: 

Από το βαθμό Δ' στο βαθμό Γ' τριετής υπηρεσία στο 
βαθμό Δ'. 

Από το βαθμό Γ' στο βαθμό Β' επταετής υπηρεσία 
στο βαθμό Γ'. 

Από το βαθμό Β' στο βαθμό Α' επταετής υπηρεσία 
στο βαθμό Β'. 

Από το βαθμό Α' στο βαθμό του Διευθυντή εξαετής 
υπηρεσία στο βαθμό Α' και άσκηση καθηκόντων Προϊ¬ 
σταμένου Τμήματος για μία τουλάχιστον τριετία. 

Από το βαθμό του Διευθυντή στο βαθμό του Γενικού 
Διευθυντή τετραετής υπηρεσία στο βαθμό του Διευ¬ 
θυντή. 

γ) Για την κατηγορία Δ.Ε.: 

Από το βαθμό Δ' στο βαθμό Γ' τριετής υπηρεσία στο 
βαθμό Δ'. 

Από το βαθμό Γ' στο βαθμό Β' οκταετής υπηρεσία 
στο βαθμό Γ'. 

Από το βαθμό Β' στο βαθμό Α' οκταετής υπηρεσία 
στο βαθμό Β' και 

Από το βαθμό Α' στο βαθμό του Διευθυντή επταετής 
υπηρεσία στο βαθμό Α' και άσκηση καθηκόντων προϊ¬ 
σταμένου τμήματος για δύο τουλάχιστον τριετίες. 

δ) Για την κατηγορία Υ.Ε.: 

Από το βαθμό Ε' στο βαθμό Δ' τριετής υπηρεσία στο 
βαθμό Ε'. 

Από το βαθμό Δ' στο βαθμό Γ' δεκαετής υπηρεσία 
στο βαθμό Δ'. 

Από το βαθμό Γ' στο βαθμό Β' εννεαετής υπηρεσία 
στο βαθμό Γ'. 

2. Για τους υπαλλήλους κατηγορίας Π.Ε. ή Τ.Ε. κα¬ 
τόχους αναγνωρισμένου μεταπτυχιακού διπλώματος 
σπουδών διάρκειας ενός (1) τουλάχιστον έτους, ο χρό¬ 
νος, που απαιτείται για την βαθμολογική εξέλιξη, μειώ¬ 
νεται συνολικά κατά ένα (1) έτος. 

3. Για τους κατόχους διδακτορικού διπλώματος ο χρό¬ 
νος που απαιτείται για τη βαθμολογική εξέλιξη μειώ¬ 
νεται συνολικά κατά τρία (3) έτη, για τους υπαλλήλους 
κατηγορίας Π.Ε. και για δύο (2) έτη για τους υπαλλήλους 
κατηγορίας Τ.Ε.. 

4. Αν ο υπάλληλος κατέχει και μεταπτυχιακό και διδακτο¬ 
ρικό δίπλωμα, για την κατά τα ανωτέρω μείωση του χρόνου 
λαμβάνεται υπόψη μόνο το διδακτορικό δίπλωμα. 

5. Οι εν λόγω τίτλοι απαιτείται να είναι συναφείς με 
τα αντικείμενα στα οποία απασχολούνται οι υπάλληλοι 
που τους κατέχουν, ή είναι δυνατόν, κατά τις οργανικές 
διατάξεις της υπηρεσίας, να απασχοληθούν. 

6. Γ ια την βεβαίωση ισχύος των μεταπτυχιακών τίτ¬ 
λων, εφαρμόζονται οι κείμενες διατάξεις που ισχύουν 
για το Δημόσιο. 

Άρθρο 20 

Ουσιαστικά προσόντα 

Τα ουσιαστικά προσόντα προσδιορίζουν την ικανό¬ 
τητα και αξία του προσωπικού, αποτελούν τα βασικά 
στοιχεία στα οποία στηρίζονται οι κρίσεις γι' αυτό, και 
συνάγονται από: 

α) Τα δελτία αξιολόγησης, για τα οποία γίνεται ανα¬ 
φορά στον παρόντα Κανονισμό. 

β) Τα λοιπά στοιχεία που περιέχονται στους ατομικούς 
φακέλους του προσωπικού. 

γ) Γ ενικά, από κάθε χρήσιμο έγγραφο στοιχείο κατά 
την κρίση των αξιολογητών. 

Άρθρο 21 

Ανάλυση ουσιαστικών προσόντων 

1. Για τους Προϊστάμενους της Οργάνωσης σύμφωνα 
με τον Κανονισμό κατάστασης προσωπικού της. 


Α. Γνώση του αντικειμένου. 

αα) Επαγγελματική επάρκεια (θεωρητική κατάρτιση, 
ειδικές γνώσεις και εμπειρία) 
ββ) Ικανότητα εφαρμογής των γνώσεων και της εμπει¬ 
ρίας κατά την εκτέλεση των καθηκόντων του. 

γγ) Σφαιρική γνώση του αντικειμένου της Οργάνω- 
σης. 

Β. Διοικητικές ικανότητες. 

αα) Ικανότητα να προγραμματίζει, οργανώνει, συντο¬ 
νίζει και ελέγχει τις εργασίες της μονάδας του. 

ββ) Ικανότητα να επικοινωνεί, καθοδηγεί, ενημερώνει, 
παρακινεί τους υπαλλήλους και αναπτύσσει τις επαγ¬ 
γελματικές τους δυνατότητες, 
γγ) Ικανότητα αντικειμενικής αξιολόγησης, 
δδ) Ικανότητα δημιουργίας πνεύματος ομάδας, 
εε) Ικανότητα λήψης αποτελεσματικών αποφάσεων 
και αντιμετώπισης προβλημάτων και σε έκτακτα πε¬ 
ριστατικά. 

Γ. Ενδιαφέρον και δημιουργικότητα, 
αα) Ενδιαφέρον και αφοσίωση στην εργασία, 
ββ) Πρωτοβουλία - Καινοτομίες, εκπόνηση σχετικών 
με την υπηρεσία μελετών, άρθρων ή προτάσεων και 
βράβευση τέτοιων εργασιών, 
γγ) Ανάληψη ευθυνών. 

Δ. Υπηρεσιακές σχέσεις και συμπεριφορά, 
αα) Συμπεριφορά προς συνεταίρους και άλλους πο¬ 
λίτες. Εξυπηρέτηση του κοινού. 

ββ) Επικοινωνία και συνεργασία με συναδέλφους, άλ¬ 
λες υπηρεσίες και διάφορες υπηρεσίες. 

Ε. Αποτελεσματικότητα. 
αα) Ικανότητα θέσης και επίτευξης στόχων, 
ββ) Ποιότητα και ποσότητα εργασίας, 
γγ) Εξοικονόμηση πόρων (όχι μόνο οικονομικών, αλλά 
και εργασίας, χρόνου, υλικών μέσων κλπ.). 

2. Για τους λοιπούς υπαλλήλους. 

Α. Γνώση αντικειμένου. 

αα) Επαγγελματική επάρκεια (θεωρητική κατάρτιση, 
ειδικές γνώσεις και εμπειρία) 
ββ) Ικανότητα εφαρμογής των γνώσεων και της εμπει¬ 
ρίας κατά την εκτέλεση των καθηκόντων του. 

γγ) Σφαιρική γνώση του αντικειμένου της Οργάνω¬ 
σης. 

Β. Ενδιαφέρον και δημιουργικότητα, 
αα) Ενδιαφέρον και αφοσίωση στην εργασία, 
ββ) Πρωτοβουλία - Καινοτομίες, εκπόνηση σχετικών 
με την υπηρεσία μελετών, άρθρων ή προτάσεων και 
βράβευση τέτοιων εργασιών, 
γγ) Ανάληψη ευθυνών. 

Γ. Υπηρεσιακές σχέσεις και συμπεριφορά, 
αα) Συμπεριφορά προς πολίτες. Εξυπηρέτηση του 
κοινού. 

ββ) Επικοινωνία και συνεργασία με συναδέλφους και 
άλλες υπηρεσίες. 

Δ. Αποτελεσματικότητα. 
αα) Ποιότητα και ποσότητα εργασίας, 
ββ) Ικανότητα να προγραμματίζει, οργανώνει, συντο¬ 
νίζει, τηρεί χρονικά όρια παράδοσης της ανατεθείσας 
σε αυτόν εργασία 

Αρθρο 22 

Τοποθέτηση προϊσταμένων 

1. Η επιλογή των Προϊσταμένων όλων των οργανικών 
μονάδων γίνεται με απόφαση του Γενικού Διευθυντή. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


19107 


Ως Προϊστάμενοι τοποθετούνται υπάλληλοι με βαθμό 
Διευθυντή ή βαθμό Α'. 

2. Εάν δεν υπάρχουν υπάλληλοι με βαθμό Διευθυντή 
ή βαθμό Α' ή αυτοί δεν επαρκούν, επιλέγονται υπάλ¬ 
ληλοι με βαθμό Β', οι οποίοι έχουν συμπληρώσει, κατά 
κατηγορία, ελάχιστο χρόνο υπηρεσίας, στο βαθμό Β', 
πέντε (5) έτη προκειμένου για την κατηγορία Π.Ε., έξι 
(6) έτη προκειμένου για την κατηγορία Τ.Ε. και επτά (7) 
έτη για την κατηγορία Δ.Ε.. 

3. Εάν δεν υπάρχουν υπάλληλοι με τις ανωτέρω προϋ¬ 
ποθέσεις επιλέγονται υπάλληλοι Β' βαθμού με λιγότερα 
έτη υπηρεσίας. 

4. Για την επιλογή Προϊσταμένων ο Γενικός Διευ¬ 
θυντής υποχρεούται να λάβει υπόψη του τα στοιχεία 
του φακέλου αξιολόγησης του κάθε υπαλλήλου, τη 
διοικητική του ικανότητα, την πρωτοβουλία και τη 
δραστηριότητα εν γένει στην Υπηρεσία και τα εν γέ- 
νει προσόντα του, όπως αναφέρονται στον παρόντα 
Κανονισμό και τον Κανονισμό Κατάστασης Προσωπικού 
της Οργάνωσης. 

5. Όσοι επιλέγονται, τοποθετούνται, με απόφαση του 
Γενικού Διευθυντή της Οργάνωσης, ως Προϊστάμενοι 
στις αντίστοιχες θέσεις για τρία έτη. Μετά την πάροδο 
των τριών ετών γίνεται νέα επιλογή. 

6. Οι τοποθετούμενοι ως Προϊστάμενοι εξακολουθούν 
να ασκούν τα καθήκοντα τους έως την τυχόν επανεπι- 
λογή τους, ή την τοποθέτηση νέου Προϊσταμένου. 

7. Με απόφαση του Γενικού Διευθυντή, ο Προϊστάμε¬ 
νος μπορεί να απαλλαγεί από τα καθήκοντα του και 
πριν από τη λήξη της τριετίας, για σοβαρούς λόγους 
αναγόμενους στην πλημμελή άσκηση των υπηρεσιακών 
του καθηκόντων, που να αποδεικνύονται, όπως η απρε¬ 
πής συμπεριφορά, η έλλειψη πρωτοβουλίας, η αδιαφο¬ 
ρία στη βελτίωση μεθόδων οργάνωσης, λειτουργίας και 
αποδοτικότητας, η αδικαιολόγητη καθυστέρηση στη 
διεκπεραίωση των υποθέσεων, η κακή συνεργασία με 
το προσωπικό, η προφανής έλλειψη διοικητικών ικανο¬ 
τήτων ή της απαιτούμενης επαγγελματικής κατάρτισης, 
η υπηρεσιακή ανεπάρκεια και η μεροληπτική κρίση κατά 
την αξιολόγηση του προσωπικού. 

8. Ο Προϊστάμενος μπορεί, επίσης, να απαλλαγεί από 
τα καθήκοντα του, με αίτησή του, για σοβαρούς προσω¬ 
πικούς και οικογενειακούς λόγους ύστερα από απόφαση 
του Γ ενικού Διευθυντή που συνεκτιμά τις υπηρεσιακές 
ανάγκες. 

9. Η τοποθέτηση Προϊσταμένων στις αντίστοιχες θέ¬ 
σεις, γίνεται πάντοτε μετά από επιλογή, εφόσον συντρέ¬ 
χουν και οι προϋποθέσεις που ανωτέρω ορίζονται. 

Άρθρο 23 

Αναπλήρωση προϊσταμένων 

1. Σε κάθε περίπτωση απουσίας ή κωλύματος του 
προϊσταμένου, αναπληρώνει αυτόν, στα καθήκοντα του, 
υπάλληλος που ορίζεται από το Γενικό Διευθυντή και 
ο οποίος πρέπει να έχει τα προσόντα που προβλέπο- 
νται από τις διατάξεις του κανονισμού αυτού για τον 
προϊστάμενο. 

2. Η θεσμοθέτηση θέσης αναπληρωτή προϊσταμένου 
είναι στη διακριτική ευχέρεια της Οργάνωσης. 

3. Η διάταξη της προηγουμένης παραγράφου εφαρ¬ 
μόζεται και στην περίπτωση που κενωθεί ή συσταθεί 
θέση προϊσταμένου οργανικής μονάδας, μέχρις ότου ο 
Γ ενικός Διευθυντής ορίσει νέο προϊστάμενο, σύμφωνα 


με τις διατάξεις του κανονισμού αυτού και του Κανονι¬ 
σμού Κατάστασης Προσωπικού της Οργάνωσης. 

4. Η αναπλήρωση του Γενικού Διευθυντή γίνεται με 
απόφαση του Διοικητικού Συμβουλίου. 

Αρθρο 24 

Δελτία αξιολόγησης 

1. Τα δελτία αξιολόγησης είναι έντυπα στα οποία κα¬ 
ταγράφονται και αξιολογούνται τα ουσιαστικά προσό¬ 
ντα του προσωπικού. 

2. Τα δελτία αξιολόγησης αποτελούν το κυριότερο 
στοιχείο για τον σχηματισμό κρίσης από το αρμόδιο 
όργανο για τις προαγωγές, συντάσσονται κάθε χρόνο 
κατά τον μήνα Ιανουάριο για όλο το προσωπικό και 
περιέχουν την αξιολόγηση της απόδοσής του για το 
προηγούμενο έτος. 

3. Το περιεχόμενο των δελτίων αξιολόγησης, ο τύπος, 
ο τρόπος σύνταξής τους και κάθε άλλη λεπτομέρεια κα¬ 
θορίζονται με απόφαση του Διοικητικού Συμβουλίου. 

4. Τα δελτία αξιολόγησης συντάσσονται και υποβάλλο¬ 
νται από τους Προϊσταμένους των οργανικών μονάδων και 
το Γ ενικό Διευθυντή ανάλογα, με την ευθύνη εκάστου. 

5. Τα ουσιαστικά προσόντα, όπως αυτά αναφέρονται 
αναλυτικά στον παρόντα Κανονισμό, πρέπει υποχρεω¬ 
τικά να αξιολογούνται. 

6. Κάθε έκθεση αξιολόγησης γνωστοποιείται στον 
κρινόμενο υπάλληλο με έγγραφο. 

7. Υπάλληλος, που θεωρεί την κρίση δυσμενή, δικαι¬ 
ούται, μέσα σε δέκα (10) ημέρες από την παραπάνω 
γνωστοποίηση, να υποβάλει αίτηση αναθεώρησης στο 
Διοικητικό Συμβούλιο. 

ΚΕΦΑΛΑΙΟ Ε' 

ΚΑΘΗΚΟΝΤΑ ΥΠΑΛΛΗΛΩΝ 
Άρθρο 25 

Νομιμότητα υπηρεσιακών ενεργειών - Εχεμύθεια 

1. Ο υπάλληλος είναι υπεύθυνος για την εκτέλεση των 
καθηκόντων που του ανατέθηκαν, καθώς επίσης και για 
την νομιμότητα των υπηρεσιακών του ενεργειών. 

2. Ο υπάλληλος έχει υποχρέωση να εκτελεί τις εντο¬ 
λές των προϊσταμένων του, αλλά, αν του δοθεί εντολή 
την οποία θεωρεί παράνομη, οφείλει πριν την εκτελέσει 
να αναφέρει εγγράφως την γνώμη που έχει και στη 
συνέχεια να εκτελέσει την εντολή αμέσως. 

3. Υπάλληλος, που έχει αντίθετη γνώμη για κάποια 
ενέργεια για την οποία είναι αναγκαία η προσυπογραφή 
ή θεώρησή του, οφείλει, προκειμένου να απαλλαγεί από 
την ευθύνη, να διατυπώσει τη γνώμη του εγγράφως. 

4. Παράλειψη υπαλλήλου να προσυπογράψει ή να θε¬ 
ωρήσει κάποια ενέργεια, για την οποία είναι αρμόδιος, 
δεν τον απαλλάσσει της ευθύνης. 

5. Κάθε υπάλληλος, που είναι αρμόδιος να προσυπο¬ 
γράψει τα εκδιδόμενα από την Οργάνωση έγγραφα, 
εφόσον δεν συμφωνεί με το περιεχόμενό τους οφεί¬ 
λει να διατυπώσει στο περιθώριο του εγγράφου τις 
αντιρρήσεις του. Αν παραλείψει τούτο, θεωρείται ότι 
συμφωνεί με το περιεχόμενο του εγγράφου. 

6. Ο υπάλληλος δεν έχει το δικαίωμα να αρνηθεί τη 
σύνταξη οποιουδήποτε εγγράφου για το οποίο πήρε 
εντολή από κάποιον από τους προϊσταμένους του. 

7. Ο υπάλληλος οφείλει να τηρεί εχεμύθεια σε γεγο¬ 
νότα ή πληροφορίες των οποίων έλαβε γνώση κατά την 
εκτέλεση των καθηκόντων του. 

Άρθρο 26 
Λοιπά καθήκοντα 

Ο υπάλληλος οφείλει: 

α) Να μην επιλαμβάνεται επίλυσης ζητήματος, είτε 
ατομικά είτε μετέχοντας σε συλλογικό όργανο, για 
το οποίο έχει έννομο συμφέρον αυτός ή συγγενής 
του εξ αίματος ή εξ αγχιστείας μέχρι και το δεύτερο 
βαθμό. 

β) Να καταβάλει κάθε δυνατή προσπάθεια για την επί¬ 
τευξη των σκοπών της Οργάνωσης στην οποία υπηρετεί 
και της συνεταιριστικής ιδέας γενικότερα. 

γ) Να εξυπηρετεί πρόθυμα τους συνεταίρους και κάθε 
συναλλασσόμενο με την Οργάνωση. 

δ) Να φυλάσσει με επιμέλεια τα έγγραφα και γενικά 
τα στοιχεία που του παραδίδονται για την εκτέλεση 
της υπηρεσίας του. 

ε) Να γνωστοποιεί εγγράφως στην υπηρεσία του, 
μέσα σε προθεσμία τριών (3) μηνών, κάθε μεταβολή 
στην προσωπική και οικογενειακή του κατάσταση. Η 
παράλειψη της υποχρέωσης αυτής συνεπάγεται, για όσο 
χρόνο διήρκεσε, την απώλεια των τυχόν δικαιωμάτων 
από τη μεταβολή της κατάστασής του. 

στ) Να ανακοινώνει εγκαίρως στον προϊστάμενό 
του αν για λόγους ασθένειας ή άλλης αιτίας κωλύεται 
να προσέλθει στην Υπηρεσία. 

Άρθρο 27 

Περιορισμοί των υπαλλήλων 

1. Δεν επιτρέπεται στο προσωπικό των Οργανώσεων 
η συμμετοχή ή η ανάληψη οποιοσδήποτε εργασίας σε 
επιχείρηση που ασκεί δραστηριότητες όμοιες ή αντα¬ 
γωνιστικές με εκείνες της Οργάνωσης στην οποία ερ¬ 
γάζεται. 

2. Υπάλληλος Οργάνωσης δε μπορεί να διοριστεί σε 
θέση δημόσιας υπηρεσίας ή Οργανισμού Τοπικής Αυ¬ 
τοδιοίκησης ή νομικού προσώπου δημοσίου δικαίου ή 
δημόσιας επιχείρησης ή οργανισμού κοινής ωφέλειας 
ή άλλης αγροτικής συνεταιριστικής οργάνωσης. Υπάλ¬ 
ληλος που θα διοριστεί σε τέτοια θέση και αποδεχθεί 
τον διορισμό, θεωρείται ότι παραιτήθηκε αυτοδίκαια 
από την προηγούμενη θέση. 

3. Υπάλληλος δεν επιτρέπεται να έχει την ιδιότητα 
αιρετού μέλους διοίκησης ή αντιπροσώπου στην οργά¬ 
νωση στην οποία εργάζεται. Δεν επιτρέπεται σε υπάλ¬ 
ληλο να ασκεί ο ίδιος ή η σύζυγός του δραστηριότητες 
ανταγωνιστικές με εκείνες της Οργάνωσης στην οποία 
εργάζεται. 

Άρθρο 28 

Αστική ευθύνη υπαλλήλου- 
Παραγραφή του δικαιώματος της Οργάνωσης 

Ο υπάλληλος ευθύνεται έναντι της Οργάνωσης, στην 
οποία υπηρετεί, για κάθε θετική ζημία που προξένησε 
σ' αυτή από δόλο ή βαρεία αμέλεια κατά την εκτέλεση 
των καθηκόντων του, καθώς και για τις αποζημιώσεις 
στις οποίες υποβλήθηκε η Οργάνωση ένεκα παρανόμων 
πράξεων ή παραλείψεων αυτού κατά την εκτέλεση των 
καθηκόντων του, που έγιναν από δόλο ή βαρεία αμέλεια. 
Το δικαίωμα της Οργάνωσης για αποζημίωση έναντι 
των υπαλλήλων της, κατά τα ανωτέρω, παραγράφεται 
μετά τριετία αρχομένη, στην πρώτη περίπτωση, αφότου 
επήλθε η ζημία και στην δεύτερη, αφότου η Οργάνωση 
κατέβαλε την αποζημίωση. 


ΚΕΦΑΛΑΙΟ ΣΤ' 

ΜΕΤΑΘΕΣΗ - ΑΠΟΣΠΑΣΗ 

Αρθρο 29 

Μετάθεση 

1. Η Οργάνωση έχει δικαίωμα, με βάση τις ανάγκες της, 
να μεταθέτει το προσωπικό από την έδρα της στην πε¬ 
ριφέρεια και αντίστροφα, καθώς και από περιφερειακή 
υπηρεσία σε άλλη περιφερειακή. Για τη λήψη απόφα¬ 
σης μετάθεσης θα λαμβάνονται υπόψη τυχόν σχετικά 
αιτήματα των υπαλλήλων καθώς και η οικογενειακή 
τους κατάσταση. 

2. Ο υπάλληλος, που μετατίθεται, υποχρεούται να πα- 
ρουσιασθεί στη νέα του θέση μέσα σε δέκα (10) ημέρες 
το αργότερο από την κοινοποίηση της σχετικής απόφα¬ 
σης. Αν παρέλθει το δεκαήμερο, χωρίς ο υπάλληλος να 
παρουσιασθεί στη νέα του θέση, θεωρείται ότι απέχει 
αδικαιολόγητα και αυθαίρετα από τα καθήκοντά του 
με τις προβλεπόμενες συνέπειες και παύει να μισθο¬ 
δοτείται. 

Αρθρο 30 

Απόσπαση 

1. Η Οργάνωση με απόφαση του Δ.Σ., για κάλυψη προ¬ 
σωρινών αναγκών της, μπορεί να αποσπά υπαλλήλους 
από την κεντρική υπηρεσία στην περιφερειακή, καθώς 
επίσης και σε άλλη Οργάνωση, εφόσον της ζητηθεί, 
για την κάλυψη των αναγκών των δύο Οργανώσεων. Η 
απόσπαση εντός του νομού της έδρας της Οργάνωσης 
γίνεται με απόφαση του Γ ενικού Διευθυντή. 

2. Η απόσπαση διαρκεί για όσο χρόνο υφίσταται η 
ανάγκη. 

3. Οι αποσπάσεις πρέπει να γίνονται λαμβανομένων 
υπόψη των προσωπικών και οικογενειακών αναγκών 
των εργαζομένων. 

Αρθρο 31 

Μετάταξη 

1. Τακτικός υπάλληλος, ο οποίος κατά την διάρκεια 
της υπηρεσίας του στην Οργάνωση απέκτησε τα προ¬ 
σόντα ανώτερης κατηγορίας, μπορεί, με απόφαση του 
Δ.Σ. έπειτα από εισήγηση του Γενικού Διευθυντή, να 
μεταταγεί σε άλλη κατηγορία, κλάδο η ειδικότητα, αφού 
προηγουμένως: 

α) Υποβάλει σχετική προς τούτο αίτηση. 

β) Υπάρχει κενή οργανική θέση στην άλλη κατηγο¬ 
ρία. 

γ) Έχει διετή τουλάχιστον υπηρεσία στην Οργάνω¬ 
ση. 

2. Η απόφαση του Διοικητικού Συμβουλίου είναι δυ¬ 
νητική. 

ΚΕΦΑΛΑΙΟ Η' 

ΑΡΓΙΑ 

Αρθρο 32 
Αργία 

1. Με απόφαση του Δ.Σ. ο υπάλληλος μπορεί να τεθεί 
σε αργία: 

α) Αν υπάρχει εκκρεμής κατ’ αυτού πειθαρχική δίκη ή 
ποινική για λόγους που αφορούν στην υπηρεσία. 

β) Όταν επιβάλλεται τούτο, για διαφύλαξη των συμ¬ 
φερόντων της Οργάνωσης. 

2. Η διάρκεια της κατάστασης αργίας μπορεί να δι- 

αρκέσει το πολύ τρεις μήνες. Κατά το διάστημα αυτό 
ο υπάλληλος λαμβάνει το ήμισυ (1/2) των αποδοχών 
του. 

3. Αν ο υπάλληλος απαλλαγεί τελεσίδικα από κάθε 
κατηγορία, του αποδίδονται οι κρατηθείσες αποδο¬ 
χές. Με απόφαση του Δ.Σ. μπορεί να αποδοθεί το 
ποσό που παρακρατήθηκε, αν ο υπάλληλος τιμωρηθεί 
με πειθαρχική ποινή κατώτερη της οριστικής από¬ 
λυσης. 

4. Ο χρόνος της αργίας δεν υπολογίζεται για τη βαθ¬ 
μολογική και μισθολογική εξέλιξη για 4 χρόνια. Σε περί¬ 
πτωση απαλλαγής από κάθε κατηγορία, ο χρόνος της 
αργίας προσμετράται για βαθμολογική και μισθολογική 
προαγωγή. 

ΚΕΦΑΛΑΙΟ Θ' 

ΑΔΕΙΕΣ 

Αρθρο 33 

Ασθένειες - Άδειες- Εκπαιδευτική άδεια 

1. Η ετήσια κανονική άδεια χορηγείται στο προσωπικό 
της οργάνωσης, σύμφωνα με τις διατάξεις της εργατι¬ 
κής νομοθεσίας και τα οριζόμενα στις οικείες ΣΣΕ. 

2. Η μεταφορά της άδειας στο επόμενο έτος απα¬ 
γορεύεται. 

3. Επιτρέπεται να μη χορηγείται, να περιορίζεται ή να 
ανακαλείται η κανονική άδεια, προκειμένου να αντιμε¬ 
τωπιστούν έκτακτες ανάγκες της Υπηρεσίας, μετά όμως 
από έγκριση του Γενικού Διευθυντή της Οργάνωσης, 
εφαρμοζομένων ανάλογα των διατάξεων της εργατικής 
νομοθεσίας. 

4. Οι ειδικές άδειες του προσωπικού, όπως, γάμου, 
συνδικαλιστικές, σπουδών, κυήσεως και λοχείας, αναρ- 
ρωτικές και ασθένειας, προστασίας γενικά των εργα¬ 
ζομένων όπως κάθε φορά ορίζεται από την κείμενη 
νομοθεσία χορηγούνται σύμφωνα με τις διατάξεις της 
εργατικής νομοθεσίας και τα οριζόμενα στις οικείες 
συλλογικές συμβάσεις εργασίας. Ειδικά για τη χορή¬ 
γηση οποιοσδήποτε αναρρωτικής άδειας, η Οργάνωση 
έχει δικαίωμα να προβαίνει σε έλεγχο με ιατρό που 
ορίζει η ίδια. 

5. Με απόφαση του Διοικητικού Συμβουλίου της Οργά¬ 
νωσης είναι δυνατόν να χορηγηθεί άδεια απουσίας από 
την εργασία σε υπάλληλο, έπειτα από αίτησή του, χω¬ 
ρίς αποδοχές για χρονικό διάστημα μέχρι ένα (1) έτος. 
Το χρονικό αυτό διάστημα μπορεί να παρατείνεται με 
απόφαση του Διοικητικού Συμβουλίου της Οργάνωσης, 
έπειτα από αίτηση του υπαλλήλου, εφόσον τούτο κρίνε- 
ται προς το συμφέρον της Οργάνωσης, συνεκτιμώμενο 
με το σχετικό αίτημα του υπαλλήλου. 

6. Στους τακτικούς υπαλλήλους της οργάνωσης είναι 
δυνατή, με απόφαση του Δ.Σ., η χορήγηση άδειας, με 
ή χωρίς αποδοχές, για επιμόρφωση στο εξωτερικό ή 
εσωτερικό. Η διάρκεια της εκπαιδευτικής άδειας δεν 
μπορεί να είναι μικρότερη από την κανονική διάρκεια 
των σπουδών. 

7. Για τη χορήγηση εκπαιδευτικής άδειας με αποδο¬ 
χές στο εξωτερικό καθώς και για τις αποζημιώσεις, 
οδοιπορικά και άλλα έξοδα, αποφασίζει το Δ.Σ. της 
Οργάνωσης. 

8. Εκπαιδευτική άδεια χωρίς αποδοχές χορηγείται 
μόνο αν ο υπάλληλος αναλαμβάνει τα πάσης φύσεως 
έξοδα μετεκπαίδευσής του. 


9. Μετά τη λήξη της εκπαιδευτικής άδειας με απο¬ 
δοχές, ο υπάλληλος υποχρεούται να παραμείνει στην 
Οργάνωση για χρόνο που θα καθοριστεί από αυτή με 
την απόφαση της χορήγησης, διαφορετικά υποχρεούται 
να της καταβάλει, με το νόμιμο τόκο από την είσπραξη 
των χρημάτων, όσα πληρώθηκαν κατά τη διάρκεια της 
εκπαιδευτικής του άδειας. 

10. Μετά τη λήξη της εκπαιδευτικής άδειας χωρίς απο¬ 
δοχές, ο υπάλληλος υποχρεούται να παραμείνει στην 
Οργάνωση για χρόνο ίσο με το χρόνο της εκπαιδευτικής 
άδειας, διαφορετικά να καταβάλει αποζημίωση ίση προς 
τις αποδοχές του μισού χρόνου κατά τον οποίο είχε 
υποχρέωση να παραμείνει. 

ΚΕΦΑΛΑΙΟ Ι' 

ΠΑΡΟΧΕΣ - ΠΡΑΓΜΑΤΙΚΗ ΥΠΗΡΕΣΙΑ 

Αρθρο 34 

Αμοιβές προσωπικού 

1. Οι πάσης φύσεως αμοιβές του προσωπικού, όπως, 
αποδοχές, επιδόματα, καθορίζονται σύμφωνα με τις 
διατάξεις των οικείων συλλογικών συμβάσεων εργασίας 
που διέπουν το προσωπικό των ΑΣΟ, οι οποίες υπογρά¬ 
φονται από την ΠΑΣΕΓΕΣ κατά την διάταξη της παρ. 2 
εδαφ. στ' του άρθρου 33 του ν. 2810/2000. 

2. Στο προσωπικό μπορεί να χορηγούνται αμοιβές 
για καλή απόδοση στην εργασία του με αποφάσεις 
του Διοικητικού Συμβουλίου, οι οποίες πρέπει να είναι 
ειδικά αιτιολογημένες και να λαμβάνονται μόνον εφόσον 
εκτιμηθεί η οικονομική κατάσταση της Οργάνωσης που 
πρέπει να το επιτρέπει και να διαπιστώνεται η προ¬ 
φανής ωφέλειά της από τη χορηγούμενη παροχή. Οι 
παροχές αυτές χορηγούνται κατόπιν εισηγήσεως του 
Γ ενικού Διευθυντή και του Προϊσταμένου της αρμόδιας 
Υπηρεσίας. 

Αρθρο 35 

Χρόνος καταβολής αποδοχών 

Ο χρόνος καταβολής των αποδοχών καθορίζεται με 
απόφαση του Δ.Σ της Οργάνωσης. Το Δ.Σ. δεν μπορεί να 
διαφοροποιήσει τα μέχρι σήμερα κρατούντα παρά μόνο 
προς όφελος των εργαζομένων και μετά τη σύμφωνη 
γνώμη του συνδικαλιστικού τους οργάνου. 

Άρθρο 36 

Πότε δεν οφείλεται μισθός 

1. Μισθός δεν οφείλεται όταν ο υπάλληλος δεν πα- 
ρέσχε, από υπαιτιότητά του, υπηρεσία καθόλου η εν 
μέρει. 

2. Η περικοπή ενεργείται με πράξη του αρμοδίου, για 
την εκκαθάριση και πληρωμή των αποδοχών, οργάνου, 
το οποίο οφείλει να ειδοποιήσει η Υπηρεσία Προσωπι¬ 
κού, άλλως ο Προϊστάμενος της Υπηρεσίας του υπαλ¬ 
λήλου. 

Αρθρο 37 

Πραγματική υπηρεσία 

Ως πραγματική υπηρεσία για όλες τις προβλεπόμενες 
περιπτώσεις, από τον παρόντα κανονισμό και τον Κα¬ 
νονισμό Καταστάσεως Προσωπικού κάθε Οργάνωσης, 
λογίζεται ο χρόνος που ορίζουν οι οικείες συλλογικές 
συμβάσεις εργασίας. 

ΚΕΦΑΛΑΙΟ ΙΑ' 

ΧΡΟΝΟΣ ΕΡΓΑΣΙΑΣ 

Αρθρο 38 
Χρόνος εργασίας 

1. Το προσωπικό των Οργανώσεων υποχρεούται να 
παρέχει τις υπηρεσίες του στην έδρα της Οργάνωσης 
ή οπουδήποτε εντός της χώρας υπάρχουν καταστή- 
ματά της, όπως, αποθήκες, πρατήρια και άλλα σημεία 
πώλησης. 

2. Η έναρξη και λήξη του ωραρίου εργασίας καθορί¬ 
ζεται στα πλαίσια της εργατικής νομοθεσίας και των 
οικείων Σ.Σ.Ε. ή διαιτητικών αποφάσεων. 

3. Οι ημέρες εργασίας την εβδομάδα είναι 5 (Δευτέρα 
έως Παρασκευή) και οι ώρες εργασίας είναι συνεχείς. 
Ειδικά για το προσωπικό, που απασχολείται σε κατα¬ 
στήματα (δυρθΓ ΜαιΊ<θί5) και σημεία πώλησης, όπως 
γεωργικών εφοδίων, εφαρμόζονται οι ημέρες και οι 
ώρες απασχόλησης που προβλέπουν οι διατάξεις της 
εργατικής νομοθεσίας. 

4. Εάν το επιβάλλουν υπηρεσιακές ανάγκες και μόνο 
κατόπιν ειδικής έγγραφης εντολής του Γενικού Διευθυ¬ 
ντή, μπορεί να απασχοληθεί το προσωπικό και πέραν 
του κανονικού ωραρίου (υπερωριακά). Στην έγγραφη 
αυτή εντολή θα καθορίζεται η ανάγκη υπερωριακής 
απασχόλησης, η ημερομηνία και η διάρκειά της, τη- 
ρουμένων πάντοτε των διατάξεων της Εργατικής Νο¬ 
μοθεσίας. Η παραπάνω διαδικασία της εντολής παρα¬ 
κάμπτεται μόνο σε περίπτωση άμεσης και έκτακτης 
ανάγκης. 

5. Με απόφαση του Διοικητικού Συμβουλίου της Ορ¬ 
γάνωσης, μπορεί να ορίζονται, κατά υπηρεσία, κατη¬ 
γορία, ειδικότητα και αριθμό υπαλλήλων, χρόνο ή πε¬ 
ριοχή, οι περιπτώσεις απασχόλησης προσωπικού κατά 
το Σάββατο ή την Κυριακή, τηρουμένων πάντοτε των 
διατάξεων της εργατικής νομοθεσίας, εφόσον τούτο 
επιβάλλεται λόγω της ιδιοτυπίας, των συνθηκών λει¬ 
τουργίας ή του είδους και της μορφής της υπηρεσίας 
ή εργασίας.. 

6. Τηρουμένων των διατάξεων της εργατικής νομοθε¬ 
σίας ο εργαζόμενος οφείλει να απασχοληθεί, εάν κληθεί 
από την οργάνωση, κατά την ημέρα ανάπαυσης. Στην 
περίπτωση αυτή χορηγείτε άλλη ημέρα ανάπαυσης, 
που καθορίζεται από την Οργάνωση, σε άλλη εργάσιμη 
ημέρα. 

7. Ο Γ ενικός Διευθυντής έχει τη δυνατότητα να καθο¬ 
ρίζει, τις κατά τα ανωτέρω προβλεπόμενες ώρες απα¬ 
σχόλησης (έναρξη, λήξη) εντός του εικοσιτετραώρου, 
κατά υπηρεσία και ανάλογα με τις ανάγκες της Οργά¬ 
νωσης, καθώς και σε μονάδες, όπου λόγω της ιδιαιτερό¬ 
τητας του αντικειμένου τους, ή των αναγκών, απαιτούν 
συνεχή η διακεκομμένη απασχόληση. Επίσης μπορεί 
να μεταβάλει το χρόνο προσέλευσης και αποχώρησης, 
ανάλογα με τις υπηρεσιακές ανάγκες, είτε στο σύνολο 
των εργαζομένων είτε σε μέρος αυτών. 

8. Το Σάββατο δεν θεωρείται ως ημέρα αργίας (εξαι¬ 
ρέσιμη) και δεν καταβάλλονται στους απασχολούμενους 
την ημέρα αυτή οι προσαυξήσεις που προβλέπονται από 
τη νομοθεσία για απασχόληση σε ημέρα αργίας. 

9. Ημέρες αργίας και ημιαργίας ορίζονται: 

α) Ημέρες αργίας: Η πρώτη του έτους, τα Θεοφάνεια, 
η Καθαρή Δευτέρα, η 25η Μαρτίου, η Μεγάλη Παρα¬ 
σκευή, το Μεγάλο Σάββατο, η Δευτέρα του Πάσχα, η 


1η Μαΐου, η εορτή του Αγίου Πνεύματος (Δευτέρα της 
Πεντηκοστής), η εορτή της Κοιμήσεως της Θεοτόκου, 
η 28η Οκτωβρίου, η πρώτη και δεύτερη ημέρα των 
Χριστουγέννων και όλες οι Κυριακές. Επίσης η ημέρα 
(μια κάθε χρόνο), που έχει οριστεί ως τοπική εορτή σε 
κάθε περιοχή, για τον εορτασμό θρησκευτικού ή εθνι¬ 
κού γεγονότος κατά την οποία αργούν και οι δημόσιες 
υπηρεσίες της περιοχής. 

β) Ημέρες ημιαργίας: Η παραμονή των Χριστουγέννων 
και του Νέου Έτους. Κατά τις ημιαργίες η εργασία δι¬ 
ακόπτεται την 13η ώρα. 

10. Για τη μερική απασχόληση εφαρμόζονται οι δια¬ 
τάξεις της Εργατικής Νομοθεσίας. 

Άρθρο 39 

Αμοιβή υπερωριακής απασχόλησης 

1. Για την αμοιβή, της πέραν του κανονικού ωραρίου 
απασχόλησης, εφαρμόζονται οι διατάξεις της εργατικής 
νομοθεσίας. 

Άρθρο 40 

Ημερήσια και χιλιομετρική αποζημίωση 
για εκτός έδρας εργασία 

Η ημερήσια και χιλιομετρική αποζημίωση, για την 
εκτός έδρας εργασία, καθορίζεται από τις ΣΣΕ του 
προσωπικού των ΑΣΟ. 

ΚΕΦΑΛΑΙΟ ΙΒ' 

ΛΥΣΗ ΕΡΓΑΣΙΑΚΗΣ ΣΧΕΣΗΣ 

Αρθρο 41 
Γ ενικά 

Η εργασιακή σχέση του προσωπικού λύεται με τον 
θάνατο, την έκπτωση, την αποδοχή της παραίτησης 
και την απόλυση. 

Άρθρο 42 

Έκπτωση 

Ο υπάλληλος εκπίπτει αυτοδικαίως από την υπη¬ 
ρεσία αν καταδικάσθηκε, με τελεσίδικη απόφαση, σε 
κάθειρξη ή ποινή φυλάκισης ανώτερη του έτους, η οποία 
συνεπάγεται τις αποστερήσεις των άρθρων 59-61 του 
Ποινικού Κώδικα. 

Η έκπτωση επέρχεται από τη στιγμή που η καταδι- 
καστική απόφαση γίνει τελεσίδικη. 

Το Δ.Σ. ή το αρμόδιο κατά περίπτωση όργανο, εκδίδει 
διαπιστωτική πράξη για την έκπτωση. 

Ο υπάλληλος που εξέπεσε δεν μπορεί να επανέλθει 
στην υπηρεσία της Οργάνωσης. 

Αρθρο 43 

Παραίτηση 

1. Ο υπάλληλος δικαιούται να παραιτηθεί. Η παραί¬ 
τηση υποβάλλεται με έγγραφη αίτηση και η λύση της 
εργασιακής σχέσης γίνεται με την αποδοχή της από 
το Δ.Σ. ή από τα εξουσιοδοτημένα από αυτό όργανα, 
σύμφωνα με τον Κανονισμό Κατάστασης Προσωπικού 
της Οργάνωσης. 

Αίρεση, όρος ή προθεσμία στην παραίτηση θεωρού¬ 
νται ότι δεν έχουν γραφεί. 

2. θεωρείται ότι δεν υποβλήθηκε η παραίτηση από 
τον υπάλληλο: 

α) Αν κατά την υποβολή της ήταν εκκρεμής, εναντί¬ 
ον του, ποινική δίκη σε βαθμό πλημμελήματος, από τα 

αναφερόμενα στο άρθρο 14 του παρόντος, ή κακουρ¬ 
γήματος ή πειθαρχική δίωξη ενώπιον οποιουδήποτε 
Πειθαρχικού Συμβουλίου ή είχε αρχίσει τέτοια δίκη ή 
πειθαρχική δίωξη εντός διμήνου από της υποβολής και 
προ της αποδοχής της. 

β) Αν τυχόν δεν έχει λάβει όλες τις δικαιούμενες ημέ¬ 
ρες αδειών και αναπαύσεων. Στην περίπτωση αυτή, η 
υποβολή της παραίτησης ισχύει από την ημερομηνία 
κατά την οποία έχουν ληφθεί όλες οι δικαιούμενες ημέ¬ 
ρες άδειών και αναπαύσεων. 

γ) Αν δεν έχει εκπληρώσει τις υποχρεώσεις του προς 
την Οργάνωση από εκπαιδευτικές άδειες που έχει λά¬ 
βει. 

3. Η αίτηση παραίτησης υποβάλλεται από τον υπάλ¬ 
ληλο, που επιθυμεί να παραιτηθεί, στον άμεσο προ¬ 
ϊστάμενό του, ο οποίος οφείλει χωρίς καθυστέρηση 
να τη στείλει ιεραρχικά στο αρμόδιο για την αποδοχή 
όργανο. 

4. Με ευθύνη του άμεσου προϊσταμένου θα σημειω¬ 
θούν επάνω στην αίτηση ή σε χωριστό έγγραφο, που 
θα σταλεί μαζί με αυτή, όλες οι ανωτέρω δεσμεύσεις 
που τυχόν υπάρχουν. 

5. Η παραίτηση γίνεται αποδεκτή από το αρμόδιο 
όργανο εντός διμήνου από την υποβολή της. Έπειτα 
από την παρέλευση άπρακτης της προθεσμίας αυτής, 
θεωρείται ότι η παραίτηση έγινε αποδεκτή. Εντός της 
δίμηνης αυτής προθεσμίας μπορεί να γίνει ανάκληση 
της παραίτησης εγγράφως από τον ενδιαφερόμενο. Οι 
λεπτομέρειες εφαρμογής του άρθρου αυτού καθορίζο¬ 
νται με απόφαση του Γ ενικού Διευθυντή. 

Άρθρο 44 
Απόλυση 

Ο υπάλληλος απολύεται: 

α) Οταν επιβληθεί η πειθαρχική ποινή της οριστικής 
απόλυσης. 

β) Για σωματική ή πνευματική ανικανότητα. Η σωμα¬ 
τική ή η πνευματική ανικανότητα, που αποκλείει την 
άσκηση των καθηκόντων του υπαλλήλου, διαπιστώνεται 
από δημόσιο νοσηλευτικό ίδρυμα ή το ΙΚΑ. Την απόλυση 
αυτή ζητεί είτε ο Υπάλληλος είτε η Οργάνωση. 

γ) Γ ια επαγγελματική ανεπάρκεια. 

Ο υπάλληλος κρινόμενος ως ακατάλληλος, λόγω 
αποδεδειγμένης ανεπάρκειας στην εκτέλεση των κα¬ 
θηκόντων που του έχουν ανατεθεί και των υποχρε¬ 
ώσεων του βαθμού του (επαγγελματική ανεπάρκεια), 
απολύεται από την Οργάνωση καταγγελλόμενης της 
σχέσης εργασίας του μετά από απόφαση του Διοικη¬ 
τικού Συμβουλίου. 

Η επαγγελματική ανεπάρκεια διαπιστώνεται από το 
Διοικητικό Συμβούλιο, κατόπιν εισηγήσεως του Γ ενικού 
Διευθυντή και του Προϊσταμένου της Υπηρεσίας, αρμο¬ 
δίων για τη σύνταξη των δελτίων αξιολόγησης. 

δ) Εάν ο υπάλληλος κριθεί τρεις (3) συνεχείς φορές 
μη προακτέος. 

ε) Γ ια κατάργηση θέσης. 

Σε περίπτωση απόλυσης υπαλλήλου λόγω κατάργησης 
θέσης δεν επιτρέπεται η ανασύστασή της και η πρόσλη¬ 
ψη σε αυτήν άλλου υπαλλήλου, προ της παρελεύσεως 
δύο (2) ετών από της απόλυσης, πλην της περίπτωσης 
επαναδιορισμού του απολυθέντος υπαλλήλου. 

στ) Γ ια συμπλήρωση υποχρεωτικού ορίου ηλικίας, που 
είναι το 65ο έτος. 


ζ) Γ ια συμπλήρωση 35 ετών πραγματικής συντάξιμης 
υπηρεσίας. 

η) Με κοινή συμφωνία Οργάνωσης και υπαλλήλου, 
κατόπιν αιτήσεως του υπαλλήλου και αποφάσεως 
του Διοικητικού Συμβουλίου της Οργάνωσης. Στην 
περίπτωση αυτή καταβάλλεται η αποζημίωση, που 
ορίζει το Διοικητικό Συμβούλιο, που σε καμιά περί¬ 
πτωση δεν υπολείπεται της προβλεπομένης από την 
Σ.Σ.Ε. του προσωπικού των ΑΣΟ από τις διατάξεις 
της εργατικής νομοθεσίας, οι οποίες εφαρμόζονται 
συμπληρωματικά. 

θ) Για λόγους οικονομοτεχνικούς, οι οποίοι αποδει- 
κνύονται από οικονομοτεχνική μελέτη και επιβάλλουν, 
για την επιβίωση της Οργάνωσης, την μείωση του προ¬ 
σωπικού της. Οι διατάξεις της εργατικής νομοθεσίας 
εφαρμόζονται ανάλογα. 

ι) Γ ια σπουδαίο λόγο σύμφωνα με τις διατάξεις του 
Αστικού Κώδικα. 

Αποζημίωση λόγω απόλυσης καταβάλλεται στις πε¬ 
ριπτώσεις, που προβλέπονται από τις διατάξεις της 
εργατικής νομοθεσίας. 

ΜΕΡΟΣ ΤΡΙΤΟ 
ΠΕΙΘΑΡΧΙΚΟ ΔΙΚΑΙΟ 
ΠΕΙΘΑΡΧΙΚΑ ΑΔΙΚΗΜΑΤΑ 

Αρθρο 45 

Έννοια πειθαρχικού αδικήματος 

1. Κάθε υπαίτια και καταλογιστή παράβαση υπηρεσι¬ 
ακού καθήκοντος ή ασυμβίβαστη με την ιδιότητα του 
συνεταιριστικού υπαλλήλου συμπεριφορά ή ηθελημένη 
βλάβη των συμφερόντων της Οργάνωσης, αποτελεί 
πειθαρχικό αδίκημα και τιμωρείται σύμφωνα με τις δι¬ 
ατάξεις του Κανονισμού αυτού. 

2. Το υπηρεσιακό καθήκον προσδιορίζεται, τόσο από 
τις υποχρεώσεις, που επιβάλλουν στον υπάλληλο οι 
κείμενες διατάξεις, το καταστατικό και ο κανονισμός 
λειτουργίας της Οργάνωσης, οι εγκύκλιοι , οι εντολές 
και οδηγίες, όσο και από την συμπεριφορά που πρέπει 
να τηρεί ο υπάλληλος, εντός και εκτός της υπηρεσίας, 
ώστε να μη θίγεται το κύρος αυτής. 

3. Ενδεικτικά, πειθαρχικό παράπτωμα θεωρείται: 

α) Η αυθαίρετη ή αδικαιολόγητη απουσία του υπαλλή¬ 
λου από τα καθήκοντά του, ή αδικαιολόγητη μη έγκαιρη 
προσέλευση καθώς και η πρόωρη αποχώρηση από την 
υπηρεσία του. 

β) Η άρνηση ή παρέλκυση εκτέλεσης οφειλομένης 
υπηρεσίας καθώς και η διάπραξη αντικανονικών και 
παράτυπων ενεργειών. 

γ) Η αμέλεια καθώς και η ατελής ή μη έγκαιρη εκπλή¬ 
ρωση του καθήκοντος. 

δ) Η παράβαση της αρχής της αμεροληψίας. 

ε) Η παράβαση της υποχρέωσης της εχεμύθειας. 

στ) Η άσκηση κριτικής των πράξεων της διοίκησης 
ή των προϊσταμένων, γραπτώς ή προφορικώς, με σκό¬ 
πιμη χρήση αβάσιμων επιχειρημάτων, η οποία γίνεται 
δημοσίως. 

ζ) Η άσκηση εργασίας ή έργου με αμοιβή χωρίς προ¬ 
ηγούμενη άδεια της Υπηρεσίας. 

η) Η αδικαιολόγητα μη έγκαιρη σύνταξη ή η σύνταξη 
μεροληπτικού δελτίου αξιολόγησης ή η παράλειψη σύ¬ 
νταξης δελτίου αξιολόγησης. 

θ) Η ανάρμοστη συμπεριφορά προς τους προϊσταμέ¬ 
νους, συναδέλφους και τρίτους. 

ι) Η αδικαιολόγητη μη εξυπηρέτηση των συναλλασσο- 
μένων με την Οργάνωση, ή η μη έγκαιρη διεκπεραίωση 
των υποθέσεών τους. 

ια) Η αδικαιολόγητη προτίμηση νεοτέρων υποθέσεων 
με παραμέληση παλαιοτέρων. 

ιβ) Η χρησιμοποίηση της υπαλληλικής του ιδιότητας 
ή πληροφοριών που κατέχει ο υπάλληλος λόγω της 
υπηρεσίας ή της θέσης του, για εξυπηρέτηση ιδιωτικών 
συμφερόντων του ίδιου ή τρίτων προσώπων. 

ιγ) Η αποδοχή οποιοσδήποτε υλικής εύνοιας ή ανταλ¬ 
λάγματος, που προέρχεται από πρόσωπο, του οποίου 
την υπόθεση χειρίζεται ή πρόκειται να χειριστεί κατά 
την άσκηση των υπηρεσιακών του καθηκόντων, ο υπάλ¬ 
ληλος. 

ιδ) Η χρησιμοποίηση τρίτων προσώπων για την από¬ 
κτηση υπηρεσιακής εύνοιας ή για την πρόκληση ή μα¬ 
ταίωση διαταγής της Υπηρεσίας. 

ιε) Η φθορά λόγω ασυνήθιστης χρήσης, η εγκατάλειψη 
ή η παράνομη χρήση πράγματος το οποίο ανήκει στην 
Υπηρεσία. 

ιστ) Η παράλειψη δίωξης και τιμωρίας πειθαρχικού 
παραπτώματος. 

ιζ) Η απείθεια στις εντολές ή τις οδηγίες των προϊ¬ 
σταμένων. 

ιη) Η κατά την υπηρεσία διάπραξη, οποιοσδήποτε αξι¬ 
όποινης πράξης. 

Άρθρο 46 
Πειθαρχικές ποινές 

Οι πειθαρχικές ποινές, που επιβάλλονται στο προ¬ 
σωπικό, είναι: 
α) Έγγραφη επίπληξη. 

β) Πρόστιμο μέχρι τις αποδοχές ενός μηνός. 
γ) Προσωρινή απόλυση μέχρι τρεις (3) μήνες με στέ¬ 
ρηση αποδοχών, ο χρόνος της οποίας δεν θεωρείται 
ως χρόνος υπηρεσίας στην Οργάνωση. Η προσωρινή 
απόλυση αρχίζει την επομένη της κοινοποίησης της 
σχετικής απόφασης στον τιμωρούμενο, 
δ) Οριστική απόλυση. 

Η υποτροπή θεωρείται ιδιαίτερα επιβαρυντική περί¬ 
πτωση και κατά την επιβολή της ποινής. 

Άρθρο 47 

Αδικήματα που τιμωρούνται με οριστική απόλυση 

Αδικήματα, που τιμωρούνται με οριστική απόλυση 
είναι κυρίως: 

α) Αντιπειθαρχική συμπεριφορά εξαιρετικά βαριάς 
μορφής, η οποία διατάραξε ή μπορεί να διαταράξει 
την συνεργασία στις σχέσεις του προσωπικού, την πει¬ 
θαρχία και την εύρυθμη λειτουργία της Οργάνωσης. 
Αντιπειθαρχική συμπεριφορά βαριάς μορφής προς τους 
Προϊσταμένους. 

β) Παράβαση καθήκοντος κατά τον Ποινικό Κώδικα, 
γ) Αποδοχή οποιασδήποτε υλικής εύνοιας ή ανταλ¬ 
λάγματος, που προέρχεται από πρόσωπο, του οποίου 
την υπόθεση χειρίζεται ή πρόκειται να χειριστεί κατά 
την άσκηση των υπηρεσιακών του καθηκόντων ο υπάλ¬ 
ληλος. 

δ) Χαρακτηριστικά ανάρμοστη συμπεριφορά προς 
τους Προϊσταμένους, συναδέλφους ή τρίτους, 
ε) Αδικαιολόγητη αποχή από την εκτέλεση των υπηρε¬ 


σιακών καθηκόντων πέραν των δέκα (10) συνεχών ημε¬ 
ρών, ή πέραν των είκοσι (20) σε διάστημα ενός μηνός. 

στ) Εξαιρετικώς σοβαρή απείθεια. 

ζ) Άρνηση εκτέλεσης υπηρεσιακής διαταγής , που είχε 
ως συνέπεια την πρόκληση ζημίας στη Οργάνωση ή σε 
τρίτους. 

η) Αδικαιολόγητη υπέρβαση, χορηγηθείσας άδειας, 
πέραν των πέντε (5) ημερών. 

θ) Από πρόθεση παράβαση νόμων και κανονισμών 
διαταγών εγκυκλίων, εγγράφων, που επέφεραν ζημία 
στην Οργάνωση. 

ι) Εμμονή σε άρνηση προσέλευσης για εξέταση από 
τις αρμόδιες αρχές, σε περίπτωση σωματικής ή πνευ¬ 
ματικής ανικανότητας. 

ια) Πράξεις κατάχρησης, κλοπής, απάτης υπεξαίρεσης, 
πλαστογραφίας, εκβίασης, απιστίας και ψευδομαρτυρί¬ 
ας, ανεξάρτητα από το αν ασκήθηκε ποινική δίωξη. 

Η ποινή της οριστικής παύσης μπορεί να επιβληθεί 
στον υπάλληλο για οποιοδήποτε παράπτωμα, αν: α) 
Κατά την προηγούμενη της διάπραξής του διετία, του 
είχαν επιβληθεί τρεις (3) τουλάχιστον πειθαρχικές ποι¬ 
νές ανώτερες του προστίμου των αποδοχών ενός (1) 
μηνός ή β) Κατά το προηγούμενο της διάπραξής του 
έτος είχε τιμωρηθεί για το ίδιο αδίκημα με ποινή ανώ¬ 
τερη του προστίμου αποδοχών ενός (1) μηνός. 

Αρθρο 48 

Αδικήματα που μπορούν να χαρακτηρισθούν 
ως παραίτηση. 

Όταν πρόκειται για αδικήματα αυθαίρετης ή αδι¬ 
καιολόγητης απουσίας, τα οποία διαπράχθηκαν στην 
έκταση που προβλέπεται ποινή οριστικής απόλυσης. 
Το πειθαρχικό όργανο, εφόσον πείθεται ότι οφείλονται 
σε πρόθεση αποχώρησης από την Υπηρεσία, μπορεί, 
αντί να επιβάλει ποινή, να χαρακτηρίσει την απουσία 
ως παραίτηση. 

Αρθρο 49 

Πειθαρχικά Όργανα 

Πειθαρχική εξουσία στους Υπαλλήλους, ασκούν: 

α) Ο Γ ενικός Διευθυντής. 

β) Το Διοικητικό Συμβούλιο. 

γ) Το Πειθαρχικό Συμβούλιο της ΠΑΣΕΓΕΣ. 

Άρθρο 50 

Ασκηση Πειθαρχικού Ελέγχου 

1. Ο Γ ενικός Διευθυντής μπορεί να επιβάλλει την ποινή 
της επίπληξης και την ποινή του προστίμου μέχρι τις 
αποδοχές ενός μηνός, κατόπιν εισηγήσεως του προϊ¬ 
σταμένου της Υπηρεσίας στον οποίο υπάγεται ο υπάλ¬ 
ληλος κατά τον χρόνο τέλεσης του παραπτώματος. 

2. Τις λοιπές ποινές επιβάλλει το Διοικητικό Συμβούλιο 
της Οργάνωσης, το οποίο λειτουργεί στην περίπτωση 
αυτή ως Πειθαρχικό Συμβούλιο, κατόπιν εισηγήσεως 
του Γ ενικού Διευθυντή. 

3. Πειθαρχικά παραπτώματα προϊσταμένων υπηρεσιών 
κρίνονται από το Διοικητικό Συμβούλιο της Οργάνω¬ 
σης. Αν ο Γενικός Διευθυντής κρίνει ότι το πειθαρχικό 
παράπτωμα, του οποίου έχει επιληφθεί, επισύρει ποινή 
ανώτερη της αρμοδιότητάς του, παραπέμπει την υπό¬ 
θεση στο Διοικητικό Συμβούλιο. 

4. Ο τιμωρηθείς υπάλληλος μπορεί να ασκήσει προ¬ 
σφυγή κατά της πειθαρχικής απόφασης του Γενικού 
Διευθυντή, ενώπιον του Διοικητικού Συμβουλίου της 

Οργάνωσης εντός αποκλειστικής προθεσμίας δέκα πέ¬ 
ντε (15) ημερών, η οποία αρχίζει από την επομένη της 
επίδοσης, κατά το άρθρο 7 του παρόντος Κανονισμού, 
της απόφασης του Γενικού Διευθυντή. Ο Γενικός Διευ¬ 
θυντής δεν μετέχει στο Διοικητικό Συμβούλιο κατά τη 
συζήτηση της προσφυγής αυτής, την οποία εισηγείται ο 
Πρόεδρος του Διοικητικού Συμβουλίου, αλλά παρίσταται 
για την παροχή πληροφοριών. 

5. Οι πειθαρχικές αποφάσεις, που επιβάλλουν την ποι¬ 
νή της προσωρινής ή οριστικής απόλυσης, δεν έχουν 
ισχύ και δεν εκτελούνται εάν δεν τύχουν προηγουμένως 
της έγκρισης του Πειθαρχικού Συμβουλίου που λειτουρ¬ 
γεί στην ΠΑΣΕΓΕΣ. 

6. Η Οργάνωση έχει υποχρέωση, μέσα σε προθεσμία 
είκοσι (20) ημερών από τη λήψη της απόφασης του 
Πειθαρχικού της Συμβουλίου για προσωρινή ή οριστική 
παύση, να αποστείλει τον σχηματισθέντα φάκελο της 
υπόθεσης στο Πειθαρχικό Συμβούλιο της ΠΑΣΕΓΕΣ. 

7. Το Πειθαρχικό Συμβούλιο που λειτουργεί στην ΠΑ¬ 
ΣΕΓΕΣ, έχει αρμοδιότητα για κρίση πειθαρχικών παρα¬ 
πτωμάτων που αφορούν μόνο το τακτικό προσωπικό 
των Οργανώσεων. 

Αρθρο 51 

Συγκρότηση Πειθαρχικού Συμβουλίου της ΠΑΣΕΓΕΣ 

1. Το πειθαρχικό συμβούλιο που λειτουργεί στην ΠΑ¬ 
ΣΕΓΕΣ συγκροτείται, από: 

α) Τον Πρόεδρο του Διοικητικού Συμβουλίου της 
ΠΑΣΕΓΕΣ, αναπληρούμενο από τον Αντιπρόεδρο, ως 
Πρόεδρο. 

β) Ένα μέλος από το Διοικητικό Συμβούλιο της ΠΑ¬ 
ΣΕΓΕΣ, που ορίζεται με τον αναπληρωτή του. 

γ) Τον Προϊστάμενο της Δ/νσης Αγροτικού Συνεργα¬ 
τισμού & Ομαδικών Δραστηριοτήτων του Υπουργείου 
Αγροτικής Ανάπτυξης & Τροφίμων, αναπληρούμενο από 
τον νόμιμο αναπληρωτή του. 

δ) Τον Προϊστάμενο της Δ/νσης Οικονομικού Ελέγχου 
& Επιθεώρησης του Υπουργείου Αγροτικής Ανάπτυξης 
& Τροφίμων, αναπληρούμενο από τον νόμιμο αναπλη¬ 
ρωτή του. 

ε) Έναν εκπρόσωπο της Ομοσπονδίας Σωματείων 
Εργαζομένων Γεωργικών Οργανώσεων (ΟΣΕΓΟ), που 
ορίζεται με τον αναπληρωτή του. 

2. Καθήκοντα Γραμματέα του Συμβουλίου ασκεί ο Προ¬ 
ϊστάμενος της Υπηρεσίας Διοικητικού της ΠΑΣΕΓΕΣ, 
αναπληρούμενος από το νόμιμο αναπληρωτή του. 

3. Γραμματειακή υποστήριξη στο Συμβούλιο, παρέχει 
η υπηρεσία Διοικητικού της ΠΑΣΕΓΕΣ. 

4. Οι δαπάνες του Πειθαρχικού Συμβουλίου βαρύνουν 
την ΠΑΣΕΓΕΣ. 

Άρθρο 52 

Αποφάσεις Πειθαρχικών Οργάνων 

1. Οι πειθαρχικές αποφάσεις πρέπει να διατυπώνονται 
αιτιολογημένα, δηλαδή να αναφέρονται σε αυτές τα 
στοιχεία που αποδείχθηκαν και από τα οποία προκύπτει, 
είτε ότι ο εγκαλούμενος υπέπεσε πράγματι στο αδίκημα 
που του αποδίδεται, είτε δεν υπέπεσε σε αυτό. 

2. Αναιτιολόγητες αποφάσεις μπορούν να αναπέμπο- 
νται στο όργανο, που τις εκδίκασε, για επανεξέταση 
της υπόθεσης. 

3. Οι πειθαρχικές αποφάσεις λαμβάνονται με την 
απόλυτη πλειοψηφία των παρόντων μελών του Διοι¬ 


κητικού Συμβουλίου της Οργάνωσης και την απόλυτη 
πλειοψηφία των παρόντων και εχόντων δικαίωμα ψήφου 
μελών του Πειθαρχικού Συμβουλίου που λειτουργεί στην 
ΠΑΣΕΓΕΣ. Σε περίπτωση ισοψηφίας υπερισχύει η ψήφος 
του Προέδρου. 

4. Οι πειθαρχικές αποφάσεις είναι υποχρεωτικές για 
την Οργάνωση. 

Αρθρο 53 

Διαπίστωση τέλεσης αδικήματος 

1. Σε περίπτωση τέλεσης αδικήματος, ο αρμόδι¬ 
ος Προϊστάμενος ή ο Γενικός Διευθυντής, εφόσον 
πρόκειται για Προϊστάμενο οργανικής μονάδας, ή ο 
Πρόεδρος του Διοικητικού Συμβουλίου, εφόσον πρό¬ 
κειται για το Γενικό Διευθυντή, σε γνώση του οποί¬ 
ου περιήλθε με οποιονδήποτε τρόπο αυτό, οφείλει 
να προβεί αμέσως σε προκαταρτική άτυπη συλλογή 
πληροφοριών και στοιχείων για το αδίκημα και τις 
συνθήκες κάτω από τις οποίες αυτό διαπράχθηκε, ή 
να διατάξει ανάκριση. 

2. Αν κριθεί ότι προκύπτει πειθαρχική ευθύνη τότε, ο 
Γ ενικός Διευθυντής καλεί τον υπαίτιο σε απολογία και 
επιβάλει την ανάλογη ποινή, εκτός αν κρίνει ότι για το 
αδίκημα πρέπει να επιβληθεί ποινή μεγαλύτερη από τη 
δικαιοδοσία του, οπότε και υποβάλει το φάκελο στο 
Διοικητικό Συμβούλιο. 

3. Την ανάκριση για κάθε πειθαρχικό παράπτωμα 
ενεργεί τακτικός υπάλληλος της Οργάνωσης ίσου ή 
ανώτερου βαθμού με τον διωκόμενο, ο οποίος ορίζεται 
από το όργανο που ενεργεί τον πειθαρχικό έλεγχο. 

Αρθρο 54 

Κλήση σε απολογία - Επίδοση 

1. Κανένας δε τιμωρείται χωρίς να απολογηθεί. Κατ’ 
εξαίρεση δεν ζητείται απολογία όταν επιβάλλεται πει¬ 
θαρχική ποινή ως συνέπεια τελεσίδικης καταδικαστικής 
απόφασης Δικαστηρίου. 

2. Η κλήση σε απολογία είναι έγγραφη. Στην κλήση 
πρέπει να καθορίζεται, με σαφήνεια, ποια είναι η πράξη 
ή η παράλειψη που συνιστά το πειθαρχικό αδίκημα το 
οποίο αποδίδεται στον εγκαλούμενο και να ορίζεται η 
προθεσμία, για την υποβολή της απολογίας, που δεν 
μπορεί να είναι μεγαλύτερη των δέκα (10) εργάσιμων 
ημερών. 

3. Η οποιαδήποτε τυχόν εξέταση του υπαίτιου κατά 
οποιοδήποτε στάδιο δεν αναπληρώνει την κλήση του 
σε απολογία. 

4. Η έγγραφη κλήση σε απολογία επιδίδεται κατά τα 
οριζόμενα στο άρθρο 7 του παρόντος κανονισμού. 

Αρθρο 55 

Απολογία 

1. Η απολογία είναι έγγραφη και υποβάλλεται εντός 
της προθεσμίας που ορίζεται στην κλήση. 

2. Η μη εμπρόθεσμη υποβολή αυτής ή η μη υποβολή 
δεν κωλύει την συνέχιση της πειθαρχικής διαδικασίας. 

Άρθρο 56 

Παραπομπή σε Πειθαρχικά Συμβούλια 

Η παραπομπή της υπόθεσης στο αρμόδιο Πειθαρχικό 
Όργανο γίνεται σύμφωνα με τα οριζόμενα στο άρθρο 
50 του παρόντος. Η απόφαση για παραπομπή να γνω¬ 
στοποιείται εγγράφως στον εγκαλούμενο. 

Αρθρο 57 

Διαδικασία ενώπιον των Πειθαρχικών Συμβουλίων 

1. Στον εγκαλούμενο, να παρουσιασθεί ενώπιον του 
Πειθαρχικού Συμβουλίου, γνωστοποιούνται έγκαιρα, ο 
τόπος, η χρονολογία και η ώρα συνεδρίασης αυτού. 

2. Πριν από την απολογία του ο εγκαλούμενος δικαιού¬ 
ται να λάβει γνώση όλων των στοιχείων του πειθαρχικού 
φακέλου, συμπεριλαμβανομένης και της εισήγησης. 

3. Τα μέλη του Συμβουλίου δύνανται να ζητήσουν την 
αυτοπρόσωπη παράσταση του εγκαλούμενου ενώπιον 
του. 

4. Η μη προσέλευση του εγκαλούμενου ενώπιον του 
Συμβουλίου λόγω υπαιτιότητάς του ή λόγω στέρησης 
της προσωπικής του ελευθερίας, έστω και αν αυτός 
το είχε ζητήσει, δεν εμποδίζει την εκδίκαση της υπό¬ 
θεσης. 

5. Κατά τη συζήτηση της πειθαρχικής υπόθεσης στο 
Πειθαρχικό Συμβούλιο, γίνεται αναφορά στα έγγρα¬ 
φα στοιχεία που περιέχονται στο σχετικό πειθαρχικό 
φάκελο, όπως, παραπεμπτική πρόταση, απολογία του 
εγκαλούμενου, καταθέσεις. 

6. Ο εγκαλούμενος καλείται να παρουσιασθεί στο 
Συμβούλιο, προκειμένου να εξετασθεί για την υπόθε¬ 
ση, εφόσον είναι παρών και έχει δηλώσει ότι επιθυμεί 
να εμφανιστεί αυτοπροσώπως ή δια του πληρεξουσίου 
δικηγόρου του. 

7. Μετά το πέρας της συζήτησης της υπόθεσης, το 
Συμβούλιο αποφαίνεται, πρώτα, για το χαρακτηρισμό 
του αδικήματος και το άρθρο του Κανονισμού το οποίο 
προβλέπει και τιμωρεί το αδίκημα και μετά, για την 
ποινή που πρέπει να επιβληθεί 

Άρθρο 58 

Πειθαρχική απόφαση 

1. Κάθε πειθαρχική απόφαση είναι έγγραφη και πλήρως 
αιτιολογημένη και σ’ αυτήν πρέπει να αναφέρονταί: 

α) Ο τόπος και η χρονολογία έκδοσής της. 

β) Το όργανο που την εξέδωσε. 

γ) Το όνομα και ο βαθμός του κριθέντος υπαλλήλου. 

δ) Το πειθαρχικό αδίκημα, που αποδίδεται στον κρι- 
νόμενο, καθώς και ο χρόνος και ο τόπος διάπραξής 
αυτού. 

ε) Η έγγραφη απολογία και η τυχόν προφορική αυτής 
υποστήριξη, ή η μη υποβολή απολογίας, καθώς και η 
κλήση σε απολογία. 

στ) Η αιτιολογία της απόφασης (χαρακτηρισμός του 
αδικήματος, τα άρθρα του Κανονισμού στα οποία στη- 
ρίχθηκε η απόφαση), καθώς και οποιοδήποτε άλλο στοι¬ 
χείο απαραίτητο για τη θεμελίωσή της. 

ζ) Αν λήφθηκε ομόφωνα ή κατά πλειοψηφία, προκει¬ 
μένου για πολυμελή δικαιοδοσία. 

η) Η αθώωση του κριθέντος ή η ποινή που του επι¬ 
βλήθηκε. Το με στοιχείο ε’ μέρος της απόφασης μνη¬ 
μονεύεται περιληπτικά. 

2. Η πειθαρχική απόφαση, εάν μεν εκδίδεται από το 
Γ ενικό Διευθυντή, υπογράφεται απ’ αυτόν, εάν δε εκδί- 
δεται από Πειθαρχικό Συμβούλιο, υπογράφεται από τον 
Πρόεδρο και το Γραμματέα του Συμβουλίου. 

Αρθρο 59 

Σύγκληση και διαδικασία του 
Πειθαρχικού Συμβουλίου της ΠΑΣΕΓΕΣ 

1. Το Πειθαρχικό Συμβούλιο της ΠΑΣΕΓΕΣ συγκροτεί¬ 


ται σύμφωνα με τις διατάξεις του Κανονισμού αυτού 
και συγκαλείται από τον Πρόεδρό του. 

2. Ο τόπος η χρονολογία και η ώρα της συνεδρίασης 
καθώς και τα θέματα της ημερήσιας διάταξης γνωστο¬ 
ποιούνται στα μέλη του Συμβουλίου πριν από πέντε (5) 
τουλάχιστον ημέρες. 

3. Μέσα στην ίδια προθεσμία η συνεδρίαση γνωστο¬ 
ποιείται και στην Οργάνωση με συστημένη επιστολή. 
Η Οργάνωση έχει υποχρέωση να γνωστοποιήσει την 
πρόσκληση στο εγκαλούμενο με απόδειξη. 

4. Ο Πρόεδρος του Συμβουλίου, μέσα σε προθεσμία 
πέντε (5) ημερών από την περιέλευση της υπόθεσης 
ενώπιον του Συμβουλίου, ορίζει, με πράξη του, Ειση¬ 
γητή ένα από τα μέλη του Συμβουλίου, ο οποίος υπο- 
χρεούται, μέσα σε δέκα (10) ημέρες, να μελετήσει την 
υπόθεση και να καταρτίσει γι αυτήν γραπτή εισήγηση 
στο Συμβούλιο. 

5. Το Συμβούλιο βρίσκεται σε απαρτία, όταν είναι πα¬ 
ρόντα τέσσερα (4) από τα μέλη του. 

6. Το Συμβούλιο, που ερευνά την υπόθεση, δύναται να 
διατάξει νέες ανακρίσεις και να ζητήσει νέες πληροφο¬ 
ρίες που θεωρεί αναγκαίες. 

7. Οι αποφάσεις του Συμβουλίου αυτού, κοινοποιούνται 
με απόδειξη στην Οργάνωση στην οποία υπηρετεί ο 
εγκαλούμενος. 

Αρθρο 60 

Εκτέλεση πειθαρχικών αποφάσεων 

1. Η εκτέλεση των αποφάσεων των πειθαρχικών συμ¬ 
βουλίων καθώς και των αποφάσεων, που εκδόθηκαν 
από το Γενικό Διευθυντή, γίνεται με τη φροντίδα της 
αρμόδιας, κατά περίπτωση, Υπηρεσίας, ή όπως ο Κα¬ 
νονισμό Κατάστασης Προσωπικού της Οργάνωσης 
ορίζει. 

2. Η εκτέλεση των αποφάσεων γίνεται μέσα σε ένα 
μήνα από την οριστική λήψη αυτών σύμφωνα με τη δι¬ 
αδικασία του παρόντος κανονισμού, που ακολουθείται 
για τη λήψη τους. 

3. Αντίγραφο της πειθαρχικής απόφασης κοινοποι¬ 
είται στον κριθέντα, και στην Οργάνωση όταν πρό¬ 
κειται για απόφαση του Πειθαρχικού Συμβουλίου της 
ΠΑΣΕΓΕΣ. 

4. Οι πειθαρχικές αποφάσεις που επιβάλλουν ποινή 
προσωρινής ή οριστικής απόλυσης, επιδίδονται από 
την Οργάνωση στον εγκαλούμενο με δικαστικό Επι¬ 
μελητή εντός δέκα (10) ημερών αφότου περιήλθαν 
σ’ αυτήν. 

Άρθρο 61 

Προθεσμία συζήτησης υποθέσεων 

1. Όλες οι υποθέσεις οι οποίες παραπέμπονται στα 
Πειθαρχικά Συμβούλια, συζητούνται μέσα σε προθεσμία 
τριάντα (30) ημερών από την ημερομηνία που η υπόθεση 
περιήλθε σ’ αυτά. 

2. Παράταση της παραπάνω προθεσμίας επιτρέπε¬ 
ται σε εξαιρετικές περιπτώσεις, κατόπιν αιτιολογημέ¬ 
νης πρότασης του Προέδρου του οικείου Πειθαρχικού 
Συμβουλίου για χρόνο όχι μεγαλύτερο των είκοσι (20) 
ημερών. 

3. Οι εκκρεμείς πειθαρχικές υποθέσεις, κατά την 
έναρξη ισχύος του Κανονισμού αυτού πρέπει να εκδι- 
καστούν μέσα σε ένα τρίμηνο, από την έναρξη ισχύος 
του παρόντος. 

Άρθρο 62 

Εξάλειψη του αξιοποίνου 

1. Τα πειθαρχικά παραπτώματα παραγράφονται δύο 
(2) χρόνια μετά τη διαπίστωσή τους ή πέντε (5) χρόνια 
μετά τη διάπραξή τους. 

2. Η παραγραφή πειθαρχικού παραπτώματος διακό¬ 
πτεται με την τέλεση άλλου πειθαρχικού παραπτώμα¬ 
τος με σκοπό την απόκρυψή του ή τη ματαίωση της 
πειθαρχικής δίωξης. 

3. Πειθαρχικό παράπτωμα το οποίο αποτελεί και ποι¬ 
νικό αδίκημα δεν παραγράφεται πριν την παρέλευση 
του χρόνου παραγραφής του σαν ποινικού αδικήματος. 
Στις περιπτώσεις αυτές, οι πράξεις της ποινικής δια¬ 
δικασίας, αποτελούν λόγο διακοπής της παραγραφής 
του πειθαρχικού παραπτώματος. 

4. Μετά παρέλευση τριετίας για τις ποινές της γρα¬ 
πτής επίπληξης και πενταετίας για τις άλλες ποινές 
πλην της οριστικής απόλυσης και αν ο υπάλληλος δεν 
τιμωρήθηκε εκ νέου, οι ποινές διαγράφονται από το 
μητρώο του. 

Άρθρο 63 

Σχέση της πειθαρχικής με την ποινική δίκη 

1. Η πειθαρχική δίκη είναι αυτοτελής και ανεξάρτη¬ 
τη από κάθε άλλη δίκη και δεν αναστέλλεται από την 
ύπαρξή της. 

2. Το πειθαρχικό όργανο, με αιτιολογημένη απόφαση, 
μπορεί να αναστείλει την πειθαρχική δίκη. Η απόφαση 
αυτή μπορεί να ανακληθεί οποτεδήποτε. 

3. Αν εκδοθεί τελεσίδικη καταδικαστική απόφαση, 
μετά την πειθαρχική απόφαση, η πειθαρχική δίωξη επα¬ 
ναλαμβάνεται αν έχει εκδοθεί απαλλακτική πειθαρχική 
απόφαση ή αν δικαιολογείται οριστική απόλυση του 
υπαλλήλου. Αν εκδοθεί τελεσίδικη αθωωτική ποινική 
απόφαση, η πειθαρχική δίκη επαναλαμβάνεται ύστερα 
από αίτηση του ενδιαφερομένου. 

4. Το δικαίωμα για επανάληψη της πειθαρχικής δίκης, 
παραγράφεται μετά δύο χρόνια αφότου κατέστη αμε- 
τάκλητη η ποινική απόφαση. 

ΜΕΡΟΣ ΠΕΜΠΤΟ 
ΕΚΠΑΙΔΕΥΣΗ 

Αρθρο 64 

Εκπαίδευση προσωπικού 

1. Η επαγγελματική εκπαίδευση και η συνεχής επι¬ 
μόρφωση του προσωπικού αποτελεί υποχρέωση της 
Οργάνωσης καθώς και δικαίωμα και υποχρέωση των 
εργαζομένων. 

2. Στόχοι της παρεχόμενης εκπαίδευσης είναι η βελ¬ 
τίωση της υπηρεσιακής κατάρτισης και εμπειρίας και 
η επαγγελματική επιμόρφωση και η ανάπτυξη του 
μορφωτικού επιπέδου των εργαζομένων, ώστε να δι¬ 
ασφαλίζεται η έγκαιρη και ομαλή προσαρμογή τους 
στις εκάστοτε απαιτήσεις των Οργανώσεων για νέες 
γνώσεις, δεξιότητες και ειδικεύσεις και κατοχυρώνεται 
η απασχόληση και η υπηρεσιακή τους ανάπτυξη και 
απόδοση στο πλαίσιο των επιχειρηματικών και κοινω¬ 
νικών στόχων των Οργανώσεων. 

3. Τα προγράμματα εκπαίδευσης καταρτίζονται από 
την Υπηρεσία Εκπαίδευσης της ΠΑΣΕΓΕΣ ή την Οργά¬ 
νωση. 


ΜΕΡΟΣ ΕΚΤΟ 
ΕΙΔΙΚΕΣ ΔΙΑΤΑΞΕΙΣ 

ΚΕΦΑΛΑΙΟ Α' 

ΔΙΑΘΕΣΙΜΟΤΗΤΑ 

Αρθρο 65 

Διαθεσιμότητα προσωπικού - Εκ περιτροπής εργασία 

1. Το Διοικητικό Συμβούλιο της Οργάνωσης, σε περί¬ 
πτωση αντιμετώπισης εξαιρετικών οικονομικών αναγκών 
ή σε περίπτωση περιορισμού της οικονομικής δραστη- 
ριότητάς της, μπορεί με αιτιολογημένη απόφασή του, 
να θέτει εγγράφως το προσωπικό σε διαθεσιμότητα 
μη υπερβαίνουσα συνολικά της τρεις μήνες ετησίως. 
Στην περίπτωση αυτή ο εργαζόμενος λαμβάνει το ήμισυ 
του μέσου όρου των αποδοχών του, του τελευταίου 
διμήνου. Οι διατάξεις της εργατικής νομοθεσίας περί 
διαθεσιμότητας ή εκ περιτροπής εργασίας, εφαρμόζο¬ 
νται ανάλογα. 

2. Η Οργάνωση μπορεί να προσλαμβάνει δικηγόρους 
σύμφωνα με τον κώδικα περί δικηγόρων. 

ΚΕΦΑΛΑΙΟ Β' 

ΕΡΓΑΤΟΤΕΧΝΙΚΟ ΠΡΟΣΩΠΙΚΟ 
Αρθρο 66 

Προσλήψεις εργατοτεχνικού προσωπικού 

Η Οργάνωση μπορεί να προσλαμβάνει για τις ανάγκες 
της εργατοτεχνικό προσωπικό. Για το προσωπικό αυτό 
εφαρμόζονται οι διατάξεις της Εργατικής Νομοθεσίας. Η 
πρόσληψη του προσωπικού αυτού γίνεται από το Γ ενικό 
Διευθυντή της Οργάνωσης. 

ΚΕΦΑΛΑΙΟ Γ 
Αρθρο 67 

Τήρηση Ατομικού Μητρώου Υπαλλήλων 

1. Η αρμόδια, από το καταστατικό ή τον Κανονισμό 
Κατάστασης Προσωπικού, υπηρεσία κάθε Οργάνωσης, 
τηρεί το ατομικό μητρώο των υπαλλήλων, το οποίο 
περιλαμβάνει τα στοιχεία ταυτότητας, την οικογενειακή 
τους κατάσταση, τίτλους σπουδών ή άλλα τυπικά προ¬ 
σόντα, όλα τα έγγραφα που αναφέρονται στην υπηρε¬ 
σιακή γενικά κατάστασή τους καθώς και κάθε στοιχείο 
που οι υπάλληλοι καταθέτουν στην υπηρεσία για να 
περιληφθεί στο ατομικό μητρώο τους. 

2. Τα στοιχεία του ατομικού μητρώου ταξινομούνται 
με τις εξής διακρίσεις : 

α) Στοιχεία ταυτότητας υπαλλήλου. 

β) Στοιχεία οικογενειακής κατάστασης. 

Τα στοιχεία αυτά υποβάλλονται από τον υπάλληλο 
με υπεύθυνη δήλωση κατά τον διορισμό του μαζί με 
τα ανάλογα αποδεικτικά στοιχεία. Με τον ίδιο τρόπο 
δηλώνεται υποχρεωτικά και κάθε μεταβολή των στοι¬ 
χείων αυτών. 

γ) Τίτλοι σπουδών ή άλλα τυπικά προσόντα. 

δ) Στοιχεία υπηρεσιακής κατάστασης του υπαλλή¬ 
λου , ήτοι αποφάσεις, έγγραφα ή άλλα στοιχεία που 
αναφέρονται στη σταδιοδρομία και την υπηρεσιακή 
του κατάσταση, γενικά, όπως, διορισμός, προϋπηρεσία, 
προαγωγές, μεταβολές. 

ε) Εκθέσεις αξιολόγησης υπαλλήλου. 

στ) Ποινές - Αδειες - Ασθένειες. 

ζ) Στοιχεία που καταθέτει ο ίδιος ο υπάλληλος στην 

υπηρεσία του και ζητά να περιληφθούν στο ατομικό 
μητρώο του. 

3. Απαγορεύεται να τεθούν στο ατομικό μητρώο του 
υπαλλήλου στοιχεία που αναφέρονται στις πολιτικές 
και θρησκευτικές του πεποιθήσεις. 

4. Τα στοιχεία, που περιέχονται στα ατομικά μητρώα, 
ταυτόχρονα, με την τοποθέτησή τους σ’ αυτά, κατα¬ 
χωρίζονται κατά χρονολογική σειρά σε ειδική για κάθε 
υπάλληλο κατάσταση, που αποτελεί και ευρετήριο των 
στοιχείων του ατομικού μητρώου. 

5. Η αρμόδια υπηρεσία (Διοικητικού - Προσωπικού) της 
Οργάνωσης είναι υπεύθυνη για την τήρηση, την ασφαλή 
φύλαξη και τη συνεχή ενημέρωση όλων των στοιχείων 
που συγκροτούν το ατομικό μητρώο του υπαλλήλου. 

ΚΕΦΑΛΑΙΟ Δ' 

ΜΕΤΑΒΑΤΙΚΕΣ ΔΙΑΤΑΞΕΙΣ 

Αρθρο 68 

Το τακτικό προσωπικό, που υπηρετεί στις Οργανώσεις 
κατά την έναρξη ισχύος του παρόντος, κατατάσσεται, με 
βάση τις διατάξεις του, με απόφαση του Διοικητικού Συμ¬ 
βουλίου κατόπιν εισηγήσεως του Γενικού Διευθυντή σε 
υπάρχουσες και προβλεπόμενες από τον Κανονισμό Κατά¬ 
στασης Προσωπικού κάθε Οργάνωσης, οργανικές θέσεις. 

Οι Οργανώσεις έχουν υποχρέωση να προσαρμόσουν 
τους Κανονισμούς Κατάστασης Προσωπικού τους με βάση 
τις διατάξεις του παρόντος, εντός ενός (1) έτους από τη 
δημοσίευση αυτού στην Εφημερίδα της Κυβερνήσεως. 

Αρθρο 69 

Καταργούμενες διατάξεις 

Από τη δημοσίευση του παρόντος Κανονισμού στην 
Εφημερίδα της Κυβερνήσεως καταργείται η 27346/1990 
κοινή απόφαση των Υπουργών Γεωργίας και Εργασίας 
«Κανονισμός Υπηρεσιακής Κατάστασης Προσωπικού 
Αγροτικών Συνεταιριστικών Οργανώσεων» (ΦΕΚ 700/ 
Β77.11.1990), όπως τροποποιήθηκε μεταγενέστερα. 

Άρθρο 70 
Έναρξη ισχύος 

Η ισχύς των διατάξεων της απόφασης αυτής αρχίζει 
από τη δημοσίευσή της στην Εφημερίδα της Κυβερνή¬ 
σεως, εκτός εάν ορίζεται διαφορετικά στις επί μέρους 
διατάξεις του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Σεπτεμβρίου 2006 

ΟΙ ΥΦΥΠΟΥΡΓΟΙ 

ΑΠΑΣΧΟΛΗΣΗΣ ΚΑΙ ΑΓΡΟΤΙΚΗΣ ΑΝΑΠΤΥΞΗΣ 

ΚΟΙΝΩΝΙΚΗΣ ΠΡΟΣΤΑΣΙΑΣ ΚΑΙ ΤΡΟΦΙΜΩΝ 

ΓΕΡ. ΓΙΑΚΟΥΜΑΤΟΣ ΑΛΕΞ. ΚΟΝΤΟΣ 

-♦- 

Αριθμ. 3275 (2) 

Απαγόρευση κυνηγίου ορισμένου χρόνου σε περιοχές 
των Δήμων Μελισσιών, Κηφισιάς, Ν. Μάκρης, Παλλή- 
νης, Γέρακα και των Κοινοτήτων Ερυθραίας, Εκάλης, 
Σταμάτας, Διονύσου, Ροδόπολης, Ανθούσας, Πικερμί- 
ου, Παλαιός Πεντέλης και Νέας Πεντέλης Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις δ/ξεις του άρθρου 258 παρ. 5 του ν.δ. 86/1969, 
που προστέθηκε με το άρθρο 7 παρ. 3 του ν. 177/1975 


«Περί αντικαταστάσεως και συμπληρώσεως διατάξεως 
τινών του ν.δ. 86/69 «Περί Δασικού Κωδικός» όπως αυτές 
μεταγενέστερα τροποποιήθηκαν και συμπληρώθηκαν 
από τις δ/ξεις του ν. 2637/1998. 

2. Τις δ/ξεις της υπ’ αριθμ. 414985/29.11.1985 (ΦΕΚ 757/ 
τ.Β/18.12.1985) κοινής απόφασης των Υπουργών Εθνικής 
Οικονομίας και Αναπληρωτού Υπουργού Γ εωργίας «Μέ¬ 
τρα διαχείρισης της άγριας πτηνοπανίδας». 

3. Τις δ/ξεις του π.δ. 94/1993 (ΦΕΚ 40/τ.Α/22.3.1993) 
«Περί καθορισμού αρμοδιοτήτων που διατηρούνται από 
τον Υπουργό και τις περιφερειακές αρχές ή όργανα 
διανομαρχιακού επιπέδου του Υπουργείου Γ εωργίας». 

4. Τις δ/ξεις του ν. 2503/1997 «Για την Διοίκηση, οργά¬ 
νωση, στελέχωσης της Περιφέρειας κ.λπ.». 

5. Την υπ’ αριθμ. οικ. 7242/7.8.2006 αναφορά εισήγηση 
του Δασαρχείου Πεντέλης από την οποία προκύπτει: 

α) Η ανάγκη λήψης μέτρων προστασίας των θη¬ 
ρεύσιμων ειδών από τις εκτεταμένες καταστροφές 
του φυσικού βιοτόπου που προκλήθηκαν από την 
πυρκαγιά της 2.8.1998 σε περιοχές των Δήμων Ν. 
Μάκρης, Παλλήνης, Ανθούσας, Γέρακα και των Κοι¬ 
νοτήτων Σταμάτας, Διονύσου, Ροδόπολης, Ανθούσας, 
Πικερμίου, Παλαιός Πεντέλης και Νέας Πεντέλης και 
δεν αποκαταστάθηκαν ικανοποιητικά μέχρι σήμερα 
ούτε όσον αφορά την χλωρίδα ούτε όσον αφορά 
την πανίδα. 

β) Η ανάγκη λήψης μέτρων προστασίας γύρω από 
την Ιερά Μονή Αγ. Παντελεήμονα και δάσους Κοκκινα- 
ρά όπου είναι χώρος περιπατητών και αναψυχής αλλά 
επίσης και λόγω της αυξημένης οικιστικής πίεσης στην 
ευρύτερη περιοχή και ιδιαιτέρως των περιοχών Κηφισι¬ 
άς, Νέας Πεντέλης και Διονύσου. 

γ) Η ανάγκη μελέτης καθορισμού μονίμων καταφυγίων 
άγριας ζωής και χώρων εκγύμνασης σκύλων τα οποία 
δεν ολοκληρώθηκαν μέχρι σήμερα ώστε να υπάρξει 
μακροχρόνια ρύθμιση, αποφασίζουμε: 

Απαγορεύουμε το κυνήγι όλων των θηραμάτων μέχρι 
και την 31 Μαΐου 2010 σε έκταση συνολικού εμβαδού 
130.000 στρεμμάτων (δασικές, αγροτικές και οικιστικές 
εκτάσεις) στις κτηματικές περιφέρειες των Δήμων Με- 
λισσιών, Κηφισιάς, Ν. Μάκρης, Παλλήνης, Γέρακα και των 
Κοινοτήτων Ερυθραίας, Εκάλης, Σταμάτας, Διονύσου, 
Ροδόπολης, Ανθούσας, Πικερμίου Παλαιός Πεντέλης 
και Νέας Πεντέλης Αττικής όπως αυτές περικλείονται 
από την συνεχόμενη κίτρινη γραμμή με στοιχεία που 
εμφαίνεται στο προσαρτώμενο στην παρούσα και απο¬ 
τελούν αναπόσπαστο μέρος αυτής, απόσπασμα χάρτη 
Γ.Υ.Σ. κλιμ. 1:50.000 και η οποία έκταση περιγραφικά, 
περικλείεται από τα εξής όρια: 

Βόρεια: Άρχεται από το όριο σχεδίου πόλης κοινοτή¬ 
των Ερυθραίας και Εκάλης ακολουθεί το όριο σχεδίου 
πόλης κοινότητας Εκάλης και κοινότητας Διονύσου 
μέχρι το όριο κοιν. Ροδόπολης ακολουθεί το δρόμο 
μέχρι την κορυφή Διονυσοβούνι, ακολουθεί την κορυ- 
φογραμμή Κρύα Βρύση μέχρι τη συμβολή του ρέματος 
Κιμπιτούγιος και από εκεί κορυφογραμμή μέχρι βουνο¬ 
κορφή και από εκεί όρια κοινότητας Ροδόπολης μέχρι 
όριο του Δήμου Μαραθώνα πλησίον Αγ. Γεωργίου Βρανά 
και ακολουθεί τα όρια του Δήμου Μαραθώνα μέχρι την 
Λεωφόρο Μαραθώνος. 

Ανατολικά: Η Λεωφόρος Μαραθώνος από τα όρια Δή¬ 
μου Μαραθώνα μέχρι διασταύρωση Ραφήνας. 




ΦΕΚ 1443 

Νότια: Η Λεωφόρος Μαραθώνος από διασταύρωση 
Ραφήνας μέχρι όριο σχεδίου πόλης Γέρακα. 

Δυτικά: Από Λεωφόρο Μαραθώνος ακολουθεί όριο 
σχεδίου πόλης Δήμου Γέρακα, Δήμου Χαλανδρίου, κοι¬ 
νότητα Π. Πεντέλης, κοινότητα Ν. Πεντέλης, Δήμου Με- 
λισσιών, Δήμου Κηφισιάς, κοινότητας Νέας Ερυθραίας 
μέχρις ορίων σχεδίου πόλης Εκάλης. 

Με την παρούσα απόφασή μας δεν θίγεται ουδέ ανα- 
τρέπεται οποιοδήποτε άλλο καθεστώς γενικής απα¬ 
γόρευσης Θήρας στην περιοχή καθ’ όλη τη διάρκεια 
ισχύος της, καθώς επίσης δεν θίγονται οι γενικότερες 
διατάξεις των ισχυουσών νόμων και διαταγμάτων κ.λπ. 


που έχουν εφαρμογή εντός της ανωτέρω περιγραφεί- 
σης εκτάσεως. 

Το Δασαρχείο Πεντέλης παρακαλείται για την έκδοση 
της σχετικής Δασικής Απαγορευτικής Διάταξης Θήρας 
και δημοσίευση της κατά τα γνωστά. 

Η απόφαση αυτή να δημοσιευθεί στην Εφημερίδα της 
Κυβερνήσεως και θα ισχύει από την κυνηγετική περίοδο 
2006 - 2007. 

Αγία Παρασκευή, 29 Αυγούστου 2006 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ -Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ. Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 ουτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή 0Ω: 


Τεύχος 

Περίοδος 

Ευκο 

Τεύχος 

Περίοδος 

ΕΘΠ0 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β' 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ' 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώληαης μεμονωμένων Φ.Ε.Κ σε μορφή ού-ΐΌπι από εκείνα που διατίθενται σε ηλεκτρονική μορφή και μέχρι 100 σελίδες σε 5 ευ π) προσαυξανόμενη κατά 1 βοιό ανά 50 
σελίδες. 

• Η τιμή πώλησης σε μορφή οό-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευΐΌ ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικό: 210 - 4071010, (οχ: 210 - 4071010 ϊηΙβΓΠβΙ : ΜΙρ://«ν»ν».β1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Απά το Ιπίετηοΐ 

Α’ (Νόμοι, Π.Δ., Συμβάσεις κτλ.) 

225 € 

1 90 € 

Β (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ (Απαλλοτριώσεις, πολεοδομία κτλ.) 

320 € 

1 60 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ουτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ, Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας, Διακηρύξεων Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 ουτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίετηβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απύ Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α απά την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά απά ΟΘ.ΟΟ' έως 13.00 


















